
	讛讗 讚讗讚讻专 (讗讞专) [讘转专] 砖讜诪注 转驻诇讛. 讗讝 讜讚讗讬 诪讞讝讬专讬谉 讗讜转讜 诪讬讛讜 讗诐 诇讗 注拽专 专讙诇讬讜 讗讬谞讜 爪专讬讱 诇讞讝讜专 诇专讗砖 讜诇讗 诇讘专讻转 讛砖谞讬诐 讗诇讗 讞讜讝专 诇砖讜诪注 转驻诇讛 讜讻谉 诪砖诪注 讘讬专讜砖诇诪讬 驻' 讗讬谉 注讜诪讚讬谉 讚拽讗诪专 讗诐 诇讗 砖讗诇 讘讘专讻转 讛砖谞讬诐 诪讞讝讬专讬谉 讗讜转讜 讜诇讛讬讻谉 讞讜讝专 专' 砖诪注讜谉 讘砖诐 专' 讬讜讞谞谉 讗诪专 讘专''讞 讗诐 注拽专 专讙诇讬讜 讞讜讝专 诇专讗砖 讜讗诐 诇讗讜 讞讜讝专 诇注讘讜讚讛 讛''谞 讗诐 注拽专 专讙诇讬讜 讞讜讝专 诇专讗砖 讜讗诐 诇讗讜 讞讜讝专 诇砖讜诪注 转驻诇讛 讗诇诪讗 诪砖诪注 讘讛讚讬讗 讚讗讬谞讜 讞讜讝专 讗诇讗 诇砖讜诪注 转驻诇讛 讻讬 诇讗 注拽专 专讙诇讬讜 诪讬讛讜 讛讬专讜砖诇诪讬 驻诇讬讙 讗讙诪专讗 讚讬讚谉 讘讙讘讜专讜转 讙砖诪讬诐 讚讛讻讗 拽转谞讬 诇讗 讛讝讻讬专 讙讘讜专讜转 讙砖诪讬诐 诪讞讝讬专讬谉 讗讜转讜 讜诇讗 拽讗诪专 诇讗讜诪专讜 讘砖讜诪注 转驻诇讛 讜讘讬专讜砖诇' 拽讗诪专 讗诐 诇讗 砖讗诇 讘讘专讻转 讛砖谞讬诐 讗讜诪专讛 讘砖讜诪注 转驻诇讛 讜讚讻讜讜转讛 讗诐 诇讗 讛讝讻讬专 讙讘讜专讜转 讙砖诪讬诐 讘转讞讬讬转 讛诪转讬诐 诪讝讻讬专 讘砖讜诪注 转驻诇讛 讜诪讛 讗诐 砖讗诇讛 砖讛讬讗 诪讚讜讞拽 讗讜诪专讛 讘砖讜诪注 转驻诇讛 讛讝讻专讛 砖讛讬讗 诪专讬讜讞 诇讗 讻''砖 讗诇诪讗 讚讘讛讚讬讗 讗讬转讗 讛转诐 讚讞讜讝专 讘讙讘讜专讜转 讙砖诪讬诐 诇砖讜诪注 转驻诇讛 讜讗驻砖专 诇讛讬讜转 砖讛讙诪专讗 砖诇谞讜 诇讗 讞砖砖 诇驻专砖讜 诪砖讜诐 讛拽诇 讜讞讜诪专 讻讚讗讬转讗 讘讬专讜砖诇诪讬 讜讛讗 讚拽转谞讬 诇讗 讛讝讻讬专 讙讘讜专讜转 讙砖诪讬诐 诪讞讝讬专讬谉 讗讜转讜 讗讬讬专讬 砖诇讗 讛讝讻讬专 讻诇诇 讘砖讜诪注 转驻诇讛 讜讛讗 诇讬转讗 讚讛讗 讘诪住拽谞讗 诪讜拽讬 讛讗讬 诪讬诪专讗 讘谞讝讻专 拽讜讚诐 砖讜诪注 转驻诇讛 诪砖讜诐 驻讬专讻讗 讚砖讗诇讛 讜讘讬专讜砖诇诪讬 拽讗诪专 讛讬讛 注讜诪讚 讘讟诇 讜讛讝讻讬专 砖诇 讙砖诐 诪讞讝讬专讬谉 讗讜转讜 驻讬' 讘讬诪讜转 讛拽讬抓 讜驻专讬讱 讜讛讗 转谞讬讗 讘讟诇 讜讘专讜讞讜转 诇讗 讞讬讬讘讜 讞讻诪讬诐 诇讛讝讻讬专 讜讛讻讬 驻专讬讱 讻讬 讛讬讻讬 讚讗诐 诇讗 讛讝讻讬专 讻诇诇 诪讟诇 讗讬谞讜 注讬讻讜讘 讜讗诐 讛讬讛 专讜爪讛 诇讛讝讻讬专 诪讝讻讬专 讛''谞 讗诐 注诪讚 讘讟诇 讜讛讝讻讬专 砖诇 讙砖诐 讗讬谉 诇讞讜砖 讚诇讗 讙专注 诪诇讗 讛讝讻讬专 讟诇 讻诇诇 讜诪砖谞讬 讚诇讗 讚诪讬 讛讛讜讗 讚诪拽诇 讜诪爪诇讬 诇讛讛讜讗 讚诪爪诇讬 讜诇讗 诪拽诇 驻讬' 诪拽诇诇 讻诇讜诪专 讗讬谞讜 讚讜诪讛 讻砖注讜诪讚 讘讟诇 讜讛讝讻讬专 砖诇 讙砖诐 砖讛讜讗 住讬诪谉 拽诇诇讛 诇诪讬 砖讗讬谞讜 诪讝讻讬专 讻诇诇 诇讗 讟诇 讜诇讗 讙砖诐 砖讗讬谞讜 诪拽诇诇 讜讻谉 讛诇讻讛 诇诪注砖讛 砖讗诐 注讜诪讚 讘砖诇 讟诇 讜讛讝讻讬专 砖诇 讙砖诐 讚诪讞讝讬专讬谉 讗讜转讜 讜讗诐 诇讗 讛讝讻讬专 诪砖谞讬讛诐 讻诇诇 讗讬谉 诪讞讝讬专讬谉 讗讜转讜 讜讛讚专 拽讗诪专 讘讬专讜砖诇诪讬 拽讗讬 讘讙砖诐 讜讛讝讻讬专 讘砖诇 讟诇 讗讬谉 诪讞讝讬专讬谉 讗讜转讜 讜驻专讬讱 诪讛讻讗 讜讛转谞讬讗 讗讜 砖诇讗 讛讝讻讬专 讙讘讜专讜转 讙砖诪讬诐 诪讞讝讬专讬谉 讗讜转讜 讜诪砖谞讬 讛讗 讚讗讚讻专 讛讗 讚诇讗 讗讚讻专 讛讗 讚诇讗 讗讚讻专 诇讗 讟诇 讜诇讗 诪讟专 诇讻讱 诪讞讝讬专讬谉 讗讜转讜 讛讗 讚讛讝讻讬专 砖诇 讟诇 讜诪讟专 讜诇讗 谞讛讬专讗 讚驻砖讬讟讗 讗诐 讛讝讻讬专 砖谞讬讛诐 讚讗讬谉 诪讞讝讬专讬谉 讗讜转讜 讜讗诐 诇讗 讛讝讻讬专 讻诇诇 驻砖讬讟讗 讚诪讞讝讬专讬谉 讗讜转讜 讗诇讗 讜讚讗讬 讬砖 诇驻专砖 讛讗 讚讗讚讻专 讟诇 讛讗 讚诇讗 讗讚讻专 讻诇诇 诇讗 讟诇 讜诇讗 诪讟专 诇驻讬讻讱 诪讞讝讬专讬谉 讗讜转讜 讗讘诇 讗诐 讛讝讻讬专 讟诇 讗祝 讘讬诪讜转 讛讙砖诪讬诐 讗讬谉 诪讞讝讬专讬谉 讗讜转讜 诇讻讱 讬砖 讘谞讬 讗讚诐 砖讗讜诪专讬诐 讻诇 砖注讛 讟诇 诪转讜讱 砖讛诐 专讙讬诇讬诐 讗诐 讻谉 讘讬诪讜转 讛讙砖诪讬诐 讗诐 砖讻讞 诪讜专讬讚 讛讙砖诐 讗讬谉 诪讞讝讬专讬谉 讗讜转讜: 讟注讛 讜诇讗 讛讝讻讬专 砖诇 专讗砖 讞讚砖 讘注讘讜讚讛 讞讜讝专 诇注讘讜讚讛. 讜讘讛诇讻讜转 讙讚讜诇讜转 驻讬' 讚讜拽讗 讘讬讞讬讚 讗讘诇 讘爪讘讜专 讗讬谞讜 讞讜讝专 诪驻谞讬 砖砖讜诪注讛 诪砖''爪 诪讬讛讜 爪专讬讱 诇讚拽讚拽 诪驻讬 讛讞讝谉 讻诇 讗讜转 讜讗讜转 砖诇 转驻诇讛 讗注''驻 砖讛讜讗 讘拽讬 讚讛讗 讗诪专讬谞谉 讘专讗砖 讛砖谞讛 (驻''讚 讚祝 诇讚:) 讻砖诐 砖诪讜爪讬讗 讗转 砖讗讬谞讜 讘拽讬 讻讱 诪讜爪讬讗 讛讘拽讬 讜讗注''讙 讚讗诪专讬谞谉 讛转诐 诇讗 驻讟专 专讘谉 讙诪诇讬讗诇 讗诇讗 讛注诐 砖讘砖讚讜转 诪砖讜诐 讚讗谞讬住讬 讜讟专讬讚讬 讗讘诇 讟注讛 诇讗 讬砖 诇讜诪专 讛讬讬谞讜 砖诇讗 讛转驻诇诇 讻诇诇 讗讘诇 讛讬讻讗 砖讛转驻诇诇 讻讘专 诇讗 讞砖讘讬谞谉 诇讬讛 讻讗讬诇讜 诇讗 讛转驻诇诇 讻诇诇 讜讛''讛 诇讻诇 讚讘专 砖诪讞讝讬专讬谉 讗讜转讜 讗讬 讛讚专 砖诪注 诇讬讛 诪砖诇讜讞讗 讚爪讘讜专讗 诪专讗砖 讜注讚 住讜祝 谞驻讬拽 讜讛专讘 专''诪 驻住拽 讚讜拽讗 砖讻讞 诇讛讝讻讬专 砖诇 专''讞 讗讘诇 砖讻讞 讘专讻讛 砖诇诪讛 诪讞讝讬专讬谉 讗讜转讜 讜讗讬谞讜 讬讜爪讗 讘砖诪讬注转讜 诪砖诇讬讞 爪讘讜专 (讜注''注 转讜住' 专''讛 诇讚: 讚''讛 讻讱): 讗讬讻讗 讚讗诪专讬 讗诪专 专讘 谞讞诪谉 讜讻讜'. 专讘 讗诇驻住 驻住拽 讻讗讬讻讗 讚讗诪专讬 讚讘专讙讬诇 诇讜诪专 转讞谞讜谞讬诐 讜诇讗 注拽专 专讙诇讬讜 讗讬谞讜 讞讜讝专 诇专讗砖 讜讗诐 讗讬谞讜 专讙讬诇 讙诐 讻讬 诇讗 注拽专 专讙诇讬讜 讞讜讝专 诇专讗砖 讜讗诐 注拽专 讙诐 讻讬 专讙讬诇 诇讜诪专 转讞谞讜谞讬诐 讻诪讜 讗诇讛讬 谞爪讜专 诇砖讜谞讬 讞讜讝专 诇专讗砖: 讻诇 砖讗讬谞讜 讬讻讜诇 诇讜诪专 转讞谞讜谞讬诐. 驻讬' 专''讞 讚讗诐 讬讻讜诇 诇讜诪专 诇砖讜谉 转讞谞讜谞讬诐 讗驻讬' 注诇讬讜 讻诪砖讗 讛讜讬 转驻诇讛 诪注诇讬讗 讚诇讗 讘注讬谞谉 讗诇讗 诇砖讜谉 转讞谞讜谞讬诐 讘诇讘讚:




专砖讘"讗

讟注讛 讜诇讗 讛讝讻讬专 砖诇 专讗砖 讞讜讚砖 讘注讘讜讚讛 讜谞讝讻专 讘讛讜讚讗讛 讞讜讝专 诇注讘讜讚讛. 讜诇讗讜 讚讜拽讗 讟注讛 讗诇讗 讗驻讬诇讜 谞住转驻拽 诇讜 讗诐 讛讝讻讬专 砖诇 专讗砖 讞讜讚砖 讗诐 诇讗 讛讝讻讬专 讞讜讝专. 讜讛讻讬 讗讬转讗 讘讬专讜砖诇诪讬 讚讙专住讬谞谉 讛转诐 讘驻专拽 讗讬谉 注讜诪讚讬谉 (讛"讙): 专讘讬 讬注拽讘 讘专 讗讞讗 专讘讬 砖诪注讜谉 讘专 讘讗 讘砖诐 专讘讬 讗诇注讝专 住驻拽 讛讝讻讬专 砖诇 专讗砖 讞讜讚砖 住驻拽 诇讗 讛讝讻讬专 诪讞讝讬专讬谉 讗讜转讜, 诇讛讬讻谉 讛讜讗 讞讜讝专 专讘讬 砖诪注讜谉 讘专 讘讗 讘砖诐 专"讬 讗诐 注拽专 讗转 专讙诇讬讜 讞讜讝专 诇讻转讞诇讛 讜讗诐 诇讗讜 讞讜讝专 诇注讘讜讚讛, 讗诪专 专讘讬 讬讜讚讗 [讘谉 驻讜讝讬] 讛住讬注 讚注转 [讻]诪讬 砖注拽专 讗转 专讙诇讬讜, 讜讗讬诇讬谉 转讞谞讜谞讬讗 爪专讬讻讗.



讻诇 砖讗讬谞讜 诪转驻诇诇 注诐 讚诪讚讜诪讬 讞诪讛. 讬砖 诪驻专砖讬诐 讗讜转讛 讘转驻诇转 讛诪谞讞讛, 砖讗讬谞讜 诪诪转讬谉 注讚 砖注转 专爪讜谉 讚讛讬讬谞讜 讚诪讚讜诪讬 讞诪讛 讚讻转讬讘 (转讛诇讬诐 诇讘, 讜) 诇注转 诪爪讜讗, 讜讙专住讬谞谉 讘讬专讜砖诇诪讬  (讘驻专拽讬谉 讛"讗) 诇注转 诪爪讜讗 诇注转 诪爪讜讬讜 砖诇 讬讜诐, 讻诇讜诪专 转诪爪讬转讜 砖诇 讬讜诐 诪诇砖讜谉 讜谞诪爪讛 讚诪讜. 讜讬砖 诪驻专砖讬诐 讘讬谉 砖诇 砖讞专 讘讬谉 砖诇 诪谞讞讛 讜讻讚讻转讬讘 (砖诐 注讘, 讛) 讬专讗讜讱 注诐 砖诪砖 讜诇驻谞讬 讬专讞 讚讜专 讚讜专讬诐, 注诐 砖诪砖 讝讜 转驻诇转 讛砖讞专 讜诇驻谞讬 讬专讞 讝讜 转驻诇转 讛诪谞讞讛.



讻诇 讛讬讜爪讗 诇讚专讱 诪转驻诇诇 转驻诇转 讛讚专讱. 诪讗讬 诪爪诇讬 讬讛讬 专爪讜谉 讜讻讜' 讜转住诪讻谞讬 诇砖诇讜诐 讜讻讜' 讜转讞讝讬专谞讬 诇讘讬转讬 诇砖诇讜诐 讘讗"讬 砖讜诪注 转驻诇讛. 讜讝讜 讗讞转 诪谉 讛讘专讻讜转 砖讗讬谞谉 驻讜转讞讜转 讘讘专讜讱 讜讗祝 注诇 驻讬 砖讗讬谞谉 住诪讜讻讜转, 讜讚讻讜讜转讬讛 转驻诇讛 拽爪专讛, 讜诇驻讬 讚注转讬 讘专讻讜转 讗讞专讜谞讜转 砖诇驻谞讬 拽专讬讗转 砖诪注 讜讻诪讜 砖讻转讘转讬 讘砖诇讛讬 驻专拽 拽诪讗 讚诪讻诇转讬谉 (讬讗, 讗 讚"讛 讗讞转).





专讬讟讘"讗

[注"讘] 诪转谞讬' 专"讗 讗讜诪专 讜讻讜' [讙诪' 讻诇 砖讗讬谞讜 讬讻讜诇 诇讜诪专讛 讘诇砖讜谉 转讞谞讜谞讬诐. 讜诪转谞讬转讬谉 讛讻讬 拽讗诪专 讗讬谉 转驻诇转讜 诪拽讜讘诇转 讻讬讜谉 砖讗讬谞讛 转讞谞讜谞讬诐: 



诪爪讜讛 诇讛转驻诇诇 注诐 讚诪讚讜诪讬 讞诪讛. 驻讬专讜砖 讘讬谉 讘砖讞专 讘讬谉 讘诪谞讞讛 诪讗讬 拽专讗讛 讬讬专讗讜讱 注诐 砖诪砖 讝讜 转驻诇转 讛砖讞专 讜诇驻谞讬 讬专讞 讚讜专 讚讜专讬诐 讝讜 转驻诇转 讛诪谞讞讛. 诇讬讬讟 注诇讛 讘诪注专讘讗 讜讻讜' 讜讘转驻诇转 讛诪谞讞讛 拽讗诪专 砖诪讗 转注讘讜专 砖注转讛:



讘讻诇 驻专砖转 讛注讘讜专 讬讛讬讜 爪专讻讬讛谉 诇驻谞讬讱 讜讻讜'. 讘讙诪专讗 诪驻专砖 讘讛 砖谞讬 驻讬专讜砖讬诐 讜诇砖谞讬 讛诇砖讜谞讜转 驻讬专讜砖讜 讘讻诇 注谞讬谉 砖讬注砖讜 注讘讬专讛 讗讜 砖转讻注讜住 注诇讬讛诐 注砖讛 讘注谞讬谉 砖诇讗 讬爪讟专讻讜 诇讙讜讬 讗讞专 讗诐 诇讗 转专讗讛 爪专讻诐 讜转住驻讬拽 诇讛诐 诪讛 砖讛诐 爪专讬讻讬诐 讜诪驻谞讬 砖讗讬谉 讛讚讘专 谞讗讛 诇讗讜诪专讜 讘转驻诇讛 讗讜诪专讜 讘诇砖讜谉 住转讜诐:



讗讜诪专 注砖讛 专爪讜谞讱 讘砖诪讬诐 诪诪注诇. 驻讬专讜砖讜 砖讬砖 诇讛诐 诇住讘讜诇 讻诇 专爪讜谞讱 砖讗讬谉 诇讛诐 讬爪专 讛专注 讜讗讬谞诐 讞讜讟讗讬诐, 讜转谉 谞讞转 专讜讞 诇讬专讗讬讱 诪转讞转, 驻讬' 砖诇讗 转转谞讛讙 注诪讛诐 讘诪讚转 讛讚讬谉 讻讬 诇讗 讬讜讻诇讜 诇住讘讜诇 砖讬砖 诇讛诐 讬爪专 讛专注 讜讞讜讟讗讬诐 讗诇讗 讛转谞讛讙 注诪讛诐 讘诪讚转 专讞诪讬诐. 专' 讬讛讜砖注 讗讜诪专 砖诪注 转驻诇转 讜讻讜' 讻诇 讞讚 讜讞讚 讗诪专 诇讬砖谞讗 讚讗诇讬诐 诇讬讛 讟驻讬:





讛诪讗讬专讬

讟注讛 讜诇讗 讛讝讻讬专 讬注诇讛 讜讬讘讗 讘专讗砖 讞讚砖 诇讛讬讻谉 讛讜讗 讞讜讝专 讗诐 诇讗 谞讝讻专 注讚 砖注拽专 讗转 专讙诇讬讜 讘讙' 驻住讬注讜转 讞讜讝专 诇专讗砖 讗注"驻 砖专讙讬诇 诇讜诪专 转讞谞讜谞讬诐 讜讘诇讘讜 诇讗诪专谉 讗讞专 注拽讬专转 专讙诇讬讜 讜讗诐 诇讗 注拽专 讗转 专讙诇讬讜 讗诇讗 砖住讬讬诐 砖讬诐 砖诇讜诐 讗诐 专讙讬诇 诇讜诪专 转讞谞讜谞讬诐 拽讜讚诐 讙' 驻住讬注讜转 讻注讬谉 诪讛 砖讗谞讜 讗讜诪专讬诐 讗诇拽讬 谞爪讜专 讜讻讜' 讛专讬 讛讜讗 讻诪讬 砖诇讗 住讬讬诐 讜讞讜讝专 诇注讘讜讚讛 讜讗诐 讗讬谞讜 专讙讬诇 诇讜诪专 转讞谞讜谞讬诐 拽讜讚诐 讙' 驻住讬注讜转 讗讜 砖讻讘专 住讬讬诪谉 讘砖注讛 砖谞讝讻专 讗注"驻 砖诇讗 注拽专 专讙诇讬讜 讞讜讝专 诇专讗砖, 讜讬砖 讘讝讛 驻住讜拽讬诐 讘讚专讱 讗讞专转 讜讝讛 谞专讗讛 讬讜转专, 讜讛讙专住讗 讛谞讻讜谞讛 讘讝讛 讗诪专 专讘 驻驻讗 讛讗 讚讗诪专转 住讬讬诐 讞讜讝专 诇专讗砖 讜讻讜' 砖讗讬谞讜 专讙讬诇 诇讜诪专 转讞谞讜谞讬诐 讜讻讜' 讗讘诇 专讙讬诇 讞讜讝专 诇注讘讜讚讛, 讜讻讜' 讜讗诪专 专讘 谞讞诪谉 专讙讬诇 谞诪讬 诇讗 讗诪专谉 讗诇讗 砖诇讗 注拽专 讜讻讜' 讗讘诇 注拽专 讗注"驻 砖专讙讬诇 讞讜讝专 诇专讗砖, 讜讗讬讻讗 讚讗诪专讬 讗诪专 专讘 驻驻讗 讛讗 讚讗诪专转 住讬讬诐 讞讜讝专 诇专讗砖 讘注拽专 讜讻讜' 讗讘诇 诇讗 注拽专 讞讜讝专 诇注讘讜讚讛 讜讗诪专 专讘 谞讞诪谉 注拽专 砖讞讜拽专 诇专讗砖 诇讗 讗诪专谉 讗诇讗 砖专讙讬诇 讜讻讜' 讗讘诇 讗讬谞讜 专讙讬诇 讞讜讝专 诇专讗砖 诪讻诇诇 讚讻讬 注拽专 讗祝 讘专讙讬诇 讞讜讝专 诇注讘讜讚讛 讗诇讗 讘专讙讬诇 讜诇讗 注拽专 注诇 讛讚专讱 砖讛讝讻专谞讜:



讻诇 砖讗诪专谞讜 讘讟注讛 讜诇讗 讛讝讻讬专 讛诪讗讜专注 讘讬讜诐 砖讬砖 讘讜 拽专讘谉 诪讜住祝 驻讬专砖讜 讘转诇诪讜讚 讛诪注专讘 砖讘驻专拽 讗讬谉 注讜诪讚讬谉 砖讛讚讬谉 讻谉 讘谞住转驻拽 讜谞住讞 讚讘专讬讛诐 住驻拽 讛讝讻讬专 砖诇 专讗砖 讞讚砖 住驻拽 诇讗 讛讝讻讬专 诪讞讝讬专讬谉 讗讜转讜 讜注讜讚 讗诪专讜 砖诐 讛住讞 讛讚注转 讻注拽专 讻诇讜诪专 砖讗诐 讛住讬讞 讚注转讜 诪诇讜诪专 注讜讚 转讞谞讜谞讬诐 讛专讬 讛讜讗 讻讗讬谞讜 专讙讬诇, 讬砖 砖讜讗诇讬诐 讗讞专 砖讻诇 砖讗讬谉 讘讜 拽专讘谉 诪讜住祝 讗讬谞讜 讞讜讝专 讛讝讻专转 讙砖诪讬诐 讜砖讗诇讛 讛讬讗讱 讞讜讝专, 讜讗讬谞讛 砖讗诇讛 砖诇讗 讗诪专讜 讻谉 讗诇讗 讘讛讝讻专转 诪讗讜专注 砖讗讬谞谉 转讚讬专讬诐 诇讛讬讜转 讛讝讻专转诐 拽讘讜注讛 讗讞讗 砖诪讻讬讜谉 砖讛讜讗 诪转驻诇诇 转拽谞讜 诇讛讝讻讬专讜 讚专讱 讛讜讚讗讛 讜转驻诇讛 诇讗 砖讬讛讗 注讬拽专 讛拽讘讬注讜转 诪爪讚 注爪诪谉, 讗讘诇 讛讝讻专讛 讜砖讗诇讛 讛诐 注讬拽专 讛拽讘讬注讜转 讘砖讗专 讛转驻诇讛 讜讻谉 讛讘讚诇讛 讘诪讜爪讗讬 砖讘转 注讚 砖诪转讜讱 讞砖讬讘讜转讛 转拽谞讜讛 注诇 讛讻讜住 诪讛 砖讗讬谉 讻谉 讘讛讝讻专转 诪讗讜专注 砖诇 讞谞讜讻讛 讜驻讜专讬诐 砖诇讗 转拽谞讜 讘讛诐 讗诇讗 转驻诇讛 谞讜住驻转 讜诇讗 讻讜住 讜诪讻诇 诪拽讜诐 讬诪讬诐 砖讬砖 讘讛诐 拽专讘谉 诪讜住祝 爪专讬讱 诇讛讝讻讬专诐 注诇 讻诇 驻谞讬诐 讗讞专 砖讛转讜专讛 讞讚专砖讛 讘讛诐 讜砖转拽谞讜 讘讛诐 转驻诇讛 谞讜住驻转:



讛诪砖谞讛 讛专讘讬注讬转 讜讛讻讜谞讛 诇讘讗专 讘讛 讛讬讗讱 爪专讬讱 诇讛转驻诇诇 讘讻讜谞讛 砖诇讬诪讛 讜驻讬' 讛诪砖谞讛 专' 讗诇讬注讝专 讗讜诪专 讛注讜砖讛 转驻诇转讜 拽讘注 讗讬谉 转驻讬诇转讜 转讞谞讜谞讬诐 讜驻讬专砖讜 讘讙诪' 讗讬讝讛讜 拽讘注 讻诇 砖转驻诇转讜 讚讜诪讛 注诇讬讜 诇诪砖讜讬 讻诇讜诪专 讞拽 拽讘讜注 注诇讬 诇讛转驻诇诇, 讗转驻专拽 诪诪谞讜 诪讛专 讗讜 砖讗讬谉 讗讜诪专 转驻诇转讜 讘诇砖讜谉 转讞谞讜谞讬诐 讗诇讗 砖拽讜专讗讛 讻拽讜专讗 讘讗讬讙专转 讚专讱 诪爪讜转 讗谞砖讬诐 诪诇讜诪讚讛 讜讻谉 讛诇讻讛:



专' 讬讛讜砖注 讗讜诪专 讛诪讛诇讱 讘诪拽讜诐 讙讚讜讚讬 讞讬讜转 讜诇住讟讬诐 讜诪转讬专讗 诇讛转注讻讘 讜诇讛转驻诇诇 诪转驻诇诇 转驻诇讛 拽爪专讛 讜讛讬讗 讛讜讗 讛' 讗转 注诪讱 讗转 砖讗专讬转 讬砖专讗诇 讜讘驻专砖转 讛注讘讜专 讻诇讜诪专 讜讘砖注讛 砖注讜讘专讬诐 注诇 讚讘专讬 转讜专讛 讬讛讬讜 爪专讻讬讛谉 诇驻谞讬讱 讜讘诇砖讜谉 讗讞专转 驻讬专砖讜 讘讙诪' 讗驻讬' 讘砖注讛 砖讗转讛 诪诇讗 注诇讬讛诐 注讘专讛 讻讗砖讛 注讜讘专讛 讬讛讬讜 爪专讻讬讛诐 诇驻谞讬讱 讘专讜讱 砖讜诪注 转驻诇讛, 讜讻砖诪讙讬注 诇讬讬砖讜讘 讞讜讝专 讜诪转驻诇诇 讜讘专讻讛 讝讜 讗讬谉 讘讛 驻转讬讞讛 讜诇讗 讛讝讻专转 诪诇讻讜转 讗讘诇 讛讝讻专转 讛砖诐 讬砖 讘讛 讘讞转讬诪转讛:



讝讛讜 讘讬讗讜专 讛诪砖谞讛 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛谉, 谞转驻专砖讜 注讜讚 讘讙诪' 讘注谞讬谉 转驻诇转讜 拽讘注 砖谞讬 讚讘专讬诐 讗讞讚 讻诇 砖讗讬谉 讬讻讜诇 诇讞讚砖 讘讛 讚讘专 讻诇讜诪专 砖诪诪讛专 转驻诇转讜 讻驻讬 专讙讬诇讜转 诇砖讜谞讜 注讚 砖讗诐 爪专讬讱 诇讞讚砖 讘讛 讚讘专 讗讬谞讜 讬讻讜诇 讜谞讚讞讬转 诪诪讛 砖讗诪专 专' 讝讬专讗 讗谞讗 讬讻讬诇谞讗 诇讞讚讜砖讬 讜诪住转驻讬谞讗 讚诇诪讗 诪讬讟专讬讚谞讗, 讻诇讜诪专 砖讗注"驻 砖谞讬 诪讜爪讗 讗转 注爪诪讬 讬讻讜诇 诇讞讚砖 讘讛 讚讘专 讗讬谞讬 专讜爪讛 讘讻讱 砖诪讗 讗讘讜讗 诪转讜讱 讛讞讚讜砖 诇讟专讚讗 讜诇讗 讗讜讻诇 诇讞讝讜专, 讜讛讗讞专 讻诇 砖讗讬谞讜 诪转驻诇诇 注诐 讚诪讚讜诪讬 讞诪讛 讜讚讘专 讝讛 讬砖 诪驻专砖讬诐 讗讜转讜 讘讬谉 诇砖讞专讬转 讘讬谉 讘诪谞讞讛 讜诪诪讛 砖讛讘讬讗讜讛 诪讚讻转讬讘 讬讬专讗讜讱 注诐 砖诪砖 讜讻讜' 讝讜 转驻诇转 砖讞专讬转 讜诇驻谞讬 讬专讞 讝讜 转驻诇转 讛诪谞讞讛 讜讛注谞讬谉 讘讻诇诇 砖讗讬谞讜 诪讬讞讚 诇转驻诇转讜 注转 专爪讜谉 讜讛诐 讘砖讞专讬转 讘砖注转 讝专讬讞讛 讜讘诪谞讞讛 住诪讜讱 诇砖拽讬注讛, 讜诇注谞讬谉 诪谞讞讛 诪讬讛讗 谞讚讞讬转 诪诪讛 砖讗诪专讜 诇讬讬讟讬 注诇讛 讘诪注专讘讗 砖诪讗 转讟专祝 诇讜 砖注讛 讜讬转讗讞专 讛讝诪谉 讜讬砖 砖讗讬谞讜 诪驻专砖讛 讗诇讗 讘诪谞讞讛 诪诪讛 砖讗诪专讜 讘转诇诪讜讚 讛诪注专讘 诇注转 诪爪讗 诇转诪爪讬转讜 砖诇 讬讜诐, 讜诪讻诇 诪拽讜诐 谞讚讞讬爪 诪讻讞 讛拽诇诇讛 砖讛讝讻专谞讜:



转驻诇讛 拽爪专讛 讝讜 诇诪讬 砖讛讜诇讱 讘诪拽讜诐 讙讚讜讚讬 讞讬讛 讜诇住讟讬诐 诪讟讘注 讗讞专 转拽谞讜 讘讛, 讜讛讜讗 爪专讻讬 注诪讱 讬砖专讗诇 诪专讜讘讬诐 讜讚注转谉 拽爪专讛 诪诇砖讗讜诇 讬讛讬 专爪讜谉 诪诇驻谞讬讱 砖转转谉 诇讻诇 讗讞讚 讜讗讞讚 讻讚讬 驻专谞住转讜 讜诇讻诇 讙讜讬讛 讜讙讜讬讛 讚讬 诪讞住讜专讛 讘讗"讬 砖讜诪注 转驻诇讛:



讜诪转驻诇诇 讗讜转讛 讘讻诇 爪讚 砖讬专爪讛 讛谉 专讜讻讘 讛谉 诪讛诇讱 讜讗讬谉 讘讛 砖讜诐 讛砖转讞讜讗讛 讜讻谉 谞讗诪专讜 讘讛 讘讙诪' 谞住讞讗讜转 讗讞专讜转 讜讗讬谉 爪专讬讱 诇讻转讘诐 砖讛专讬 注诇 讝讜 砖讻转讘谞讜 注讻砖讬讜 讗诪专讜 讛诇讻讛 讻讗讞专讬诐 讜诪讻诇 诪拽讜诐 讻诇 砖讗诪专 讗讞讚 诪砖讗专 讛谞住讞讗讜转 讚讬讜:



讜诪讛 讛驻专砖 讬砖 讘讬谉 讛讘讬谞谞讜 诇转驻诇讛 拽爪专讛 讛讘讬谞谞讜 爪专讬讱 诇讜诪专 讘讜 讙' 专讗砖讜谞讜转 讜讙' 讗讞专讜谞讜转 讜讻砖诪讙讬注 诇讬讬砖讜讘 讗讬谞讜 爪专讬讱 诇讞讝讜专 讜诇讛转驻诇诇 砖讗讱 讘讬讬砖讜讘 讛讜讗 驻讜讟专 讘讛 讗转 注爪诪讜 诇驻注诪讬诐 讻诪讜 砖讘讬讗专谞讜, 讜诪讻讗谉 讗转讛 诇诪讚 砖讞转讬诪讛 讬砖 讘讛 砖讗诐 诇讗 讛讬讛 讻谉 讛讬讛 诇讜 诇讜诪专 讛讘讬谞谞讜 讬砖 讘讛 讞转讬诪讛 讜讻讜', 讜爪专讬讱 诇讛转驻诇诇 讗讜转讛 讘注诪讬讚讛 讜砖诇讗 讘讛诇讜讱 讻讚讬谉 砖诪谞讛 注砖专讛 讻诇 砖讗讬谉 讚注转讜 诪转注专讘讘转 讘注讻讜讘讜 诪讞诪转 讬专讗讛, 讗讘诇 转驻诇讛 拽爪专讛 讗讬谉 讘讛 讙' 专讗砖讜谞讜转 讜讙' 讗讞专讜谞讜转 讜讻砖诪讙讬注 诇讬讬砖讜讘 讞讜讝专 讜诪转驻诇诇 讜讻砖讛讜讗 讗讜诪专讛 讬讻讜诇 诇讗讜诪专讛 讗祝 讘讛诇讜讱 讜诪讻诇 诪拽讜诐 讛讝讻专转 讛砖诐 讘讞转讬诪讛 讗祝 讘转驻诇讛 拽爪专讛 讛讜讗 讻诪讜 砖讘讬讗专谞讜:



讻诇 讛讬讜爪讗 诇讚专讱 爪专讬讱 砖讬转驻诇诇 转驻诇转 讛讚专讱 讗讜诪专 讬讛讬 专爪讜谉 诪诇驻谞讬讱 讛' 讗诇讛讬 砖转讜诇讬讻谞讬 诇砖诇讜诐 讜转注诪讬讚谞讬 诇砖诇讜诐 讜转住诪讻谞讬 诇砖诇讜诐 讜转讞讝讬专谞讬 讘讘讬转讬 诇砖诇讜诐 讜诇讞讬讬诐 讜转爪讬诇谞讬 诪讻讱 讻诇 讗讜讬讘 讜讗讜专讘 讘讚专讱 讜转谞谞讬 诇讞谉 讜诇讞住讚 讜诇专讞诪讬诐 讘注讬谞讬讱 讜讘注讬谞讬 讻诇 专讜讗讬 讘讗"讬 砖讜诪注 转驻诇讛, 讜讗讬谞讜 讗讜诪专讛 注讚 砖讬讞讝讬拽 讘讚专讱 注讚 驻专住讛 讜驻讬专讜砖讜 诇诪讛诇讱 讬讜诐 讜讗诐 讗讬谞讜 讛讜诇讱 诪讛诇讱 讬讜诐 谞专讗讛 诇讬 砖讗讜诪专讛 讗讞专 砖讬爪讗 诪转讞讜诪讬 讛注讬专 讜讗诐 诇讗 讛转驻诇诇 讗讜转讛 讗诇讗 注讚 驻专住讛 讗讜诪专讛 讻诇 讝诪谉 砖讬专爪讛, 讜诇砖讬讟讛 讝讜 讗谞讜 讙讜专住讬诐 讗讬诪转 诪爪诇讬 诇讛 诪砖讛讞讝讬拽 讘讚专讱 讜注讚 讻诪讛 注讚 驻专住讛 讜诪讻诇 诪拽讜诐 讬砖 讙讜专住讬诐 讗讬诪转 诪爪诇讬 诇讛 注讚 驻专住讛 讻诇讜诪专 讘讗讬讝讛 讚专讱 讛讜讗 爪专讬讱 诇转驻诇讛 讝讜 讻诇 砖讚注转讜 诇讬诇讱 注讚 驻专住讛 讗讘诇 驻讞讜转 诪讝讛 讗讬谞讜 爪专讬讱, 讜讬砖 诪驻专砖讬诐 砖讗诐 诇讗 讘讬专讱 讘讬爪讬讗转讜 诪讘专讻讛 注讚 驻专住讛 诪砖诐 讜讗讬诇讱 讗讬谉 讝讛 谞诪诇讱 讘拽讜谞讜 讜讗讬谞讛 讗讜诪专讛 讜转驻诇讛 讝讜 专砖讗讬 诇讗讜诪专讛 讗驻讬诇讜 讘讛诇讜讱 讜讗诐 诪转注讻讘 讘讛 讬驻讛 讛讜讗 注讜砖讛, 讜诪讙讚讜诇讬 讛讞讻诪讬诐 注讜砖讬诐 讻谉 讗讞专 砖诇讗 讛讬讛 诪拽讜诐 住讻谞讛:



讜诇注讜诇诐 讬讻诇讜诇 讗讚诐 讗转 讛爪讘讜专 讘讻诇 转驻诇讛 讞讚砖讛 砖讛讜讗 诪转驻诇诇 讜讗注"驻 砖讗讜诪专讛 讘诇砖讜谉 讬讞讬讚 专讗讜讬 诇讜 砖讬讗诪专 讗谞讬 讜讻诇 注诪讱 讘讬转 讬砖专讗诇 讜讘专讻讛 讝讜 讗注"驻 砖讞讜转诐 讘讛 讗讬谉 讘讛 驻转讬讞讛 讜诇讗 讛讝讻专转 诪诇讻讜转 讗讘诇 讛讝讻专转 讛砖诐 讬砖 讘讛 讻诪讜 砖讘讬讗专谞讜 讘转驻诇讛 拽爪专讛 砖讗讚诐 讗讜诪专 讘诪拽讜诐 讙讚讜讚讬 讞讬讜转 讜诇住讟讬诐 讻诪讜 砖讘讬讗专谞讜 诇诪注诇讛, 讬砖 砖讜讗诇讬诐 讛讬讗讱 诪爪专讬讻讬诐 讘转驻诇转 讛讘讬谞谞讜 诪注讜诪讚 讜讘专讻讜讘 驻住拽谞讜 诇诪讟讛 砖讬讻讜诇 诇讛转驻诇诇 讗祝 讘讛诇讜讻讜 讘专讻讬讘讛 讜讗讬谞讜 爪专讬讱 诇注诪讜讚 讻诇诇, 讗驻讬诇讜 讬砖 诇讜 诪讬 砖讗讜讞讝 诇讜 讘讛诪转讜 讜住转诐 谞讗诪专讛 讗祝 讘讙' 专讗砖讜谞讜转 讜讗讞专讜谞讜转 讜讗祝 砖诇讗 讘诪拽讜诐 住讻谞讛 讜讬专讗转 注讻讜讘 讜讗驻讬诇讜 讘讚专讱 拽讜专讘讛 讜讻诪讜 砖住诪讱 诇讛 讛砖讻讬诐 讜讻讜' 诪讘讬讗讬谉 诇讜 砖讜驻专 讗诇诪讗 诪讬讬专讬 讘专"讛 讜讗讬谉 讛诇讜讻讜 讗诇讗 讞讜抓 讛转讞讜诐, 讜讗祝 讻砖谞转驻专砖讛 讞讜抓 诇转讞讜诐 注诇 讬讚讬 讘讜专讙谞讬谉 诪"诪 讗讬谉 讘讜专讙谞讬谉 诇讚专讱 专讞讜拽讛 诪爪讜讬讬谉, 讜驻讬' 讘转讜住驻讜转 讚讛讛讬讗 讘转驻诇转 讬"讞 砖讛讬讗 讗专讜讻讛 讜讚注转讜 诪转注专讘讘转 讘注讜讻讜讘讜 讗讘诇 讛讘讬谞谞讜 诪转讜讱 拽爪讜专讛 讗讬谉 讚注转讜 诪转注专讘讘转 讘注讻讜讘讛 讘诇讗 住讘讛, 讜讘住讘讛 讘讻诇谉 诪讜转专 讘讛诇讜讱 讗讜 砖讬转驻诇诇 转驻诇讛 拽爪专讛 讜讬诪转讬谉 注讚 砖讬讙讬注 诇讬讬砖讜讘 诇驻讬 诪讛 砖讛讜讗 讛讚专讱, 讜讗讬谉 转讬专讜抓 讝讛 谞专讗讛 砖讛专讬 讘诪砖讻讬诐 诇爪讗转 诇讚专讱 诇讚注转 专' 砖诪注讜谉 讘谉 讗诇注讝专 拽讜专讗 拽"砖 讜诪转驻诇诇 讘讛诇讜讱 讜讛专讬 讘讻诇诇 讝讛 讛讜讝讻专 讬讜诐 讟讜讘 砖讗讬谉 讘讜 讗诇讗 讝', 讗诇讗 砖讗驻砖专 砖诪转讜讱 砖讛谞讜住讞 讗专讜讱 注砖讗讜讛 讻讬"讞 讜讻诇 砖讻谉 诇诪讬 砖讻转讘 砖讘讻诇 转驻诇转 讛讬讜诐 讛讬讜 讗讜诪专讬诐 诪诇讻讬讜转 讝讻专讜谞讜转 讜砖讜驻专讜转, 讗诇讗 砖诇讚注转讬 讻诇 砖诇讗 诪讞诪转 讬专讗讛 注讜诪讚, 讜讝讜 砖诇 诪砖讻讬诐 讗注"驻 砖驻讬专砖谞讜讛 砖诇讗 讘诪拽讜诐 讬专讗讛 讜住讻谞讛 砖诪讗 讘诪拽讜诐 诪爪讜讛 讛拽诇讜 讘讛 讜专讻讜讘 讗注"驻 砖讛讜讗 讻诪讛诇讱 讗讬谞讜 讛诇讜讱 讙诪讜专 讻诪讜 砖谞讘讗专:





转讜住驻讜转 专讗"砖

讛讗 讚讗讚讻专 诇讗讞专 砖讜诪注 转驻诇讛. 讜诪驻专砖 讘讬专讜砖诇诪讬 讚讞讜讝专 诇砖讜诪注 [转驻诇讛] 讜讗讬谞讜 爪专讬讱 诇讞讝讜专 诇讘专讻转 讛砖谞讬诐 讚讙专住讬', 讘讬专讜砖诇诪讬 讚驻' 讗讬谉 注讜诪讚讬谉 专' 讝讬专讗 讘砖诐 专讘 讛讜谞讗 讗诪专 讗诐 诇讗 砖讗诇 讘讘专讻转 讛砖谞讬诐 讗讜诪专讛 讘砖讜诪注 转驻诇讛 讚讻讜讜转讬' 讗诐 诇讗 讛讝讻讬专 讙讘讜专转 讙砖诪讬诐 讘转讞讬讬转 讛诪转讬诐 讗讜诪专讛 讘砖讜诪注 转驻诇讛 讜诪讛 讗诐 砖讗诇讛 砖讛讬讗 诪讚讜讞拽 讗讜诪专讛 讘砖讜诪注 转驻诇讛 讗讝讻专讛 砖讛讬讗 诪专讬讜讞 诇讗 讻"砖 讜讛讗 转谞讗 讗诐 诇讗 砖讗诇 讘讘专讻转 讛砖谞讬诐 讗讜 砖诇讗 讛讝讻讬专 讘转讞讬讬转 讛诪转讬诐 诪讞讝讬专讬谉 讗讜转讜 讗"专 讗讘讗 (诪专讬] 讗讞讜讬讛 讚专讘 讬讜住祝 讘砖诇讗 讗诪专讛 砖讜诪注 转驻诇讛 诇讛讬讻谉 讛讜讗 讞讜讝专 专' 砖诪注讜谉 [讘专 讘讗] 讘砖诐 专' 讬讜讞谞谉 讘专"讞 讗诐 注拽专 专讙诇讬讜 讞讜讝专 诇专讗砖 讜讗诐 诇讗讜 讞讜讝专 诇注讘讜讚讛 讗祝 讛讻讗 讗诐 注拽专 专讙诇讬讜 讞讜讝专 诇专讗砖 讜讗诐 诇讗讜 讞讜讝专 诇砖讜诪注 转驻诇讛 讜讻谉 驻住拽 讛"专 讬讜住祝 讝"诇 讘砖诐 专"讞 砖讞讜讝专 诇砖讜诪注 转驻诇讛, 讜诪讬讛讜 转诇诪讜讚 讚讬讚谉 诇讗 讛讝讻讬专 诇讜诪专 讙讘讜专转 讙砖诪讬诐 讘砖讜诪注 转驻诇讛, 讜讗驻砖专 讚驻诇讬讙 注诇 讬专讜砖诇诪讬 讘讛讗 讗讜 砖诪讗 驻砖讜讟 讛讬讛 诇讜 诪讻"砖 讻讚讗讬转讗 讘讬专讜砖诇诪讬 讜诪讬讛讜 诪爪讗转讬 讘专讜讘 住驻专讬诐 砖讻转讜讘 讘讛谉 讟注讛 讜诇讗 讗诪专 讛讝讻专讛 讘转讞讬讬转 讛诪转讬诐 诪讞讝讬专讬谉 讗讜转讜 砖讗诇讛 讘讘专讻转 讛砖谞讬诐 讗讬谉 诪讞讝讬专讬谉 讗讜转讜 诪驻谞讬 砖讬讻讜诇 诇讗讜诪专讛 讘砖讜诪注 转驻诇讛 讗诇诪讗 驻诇讬讙 讘讛讚讬讗 讘讛讗 讗讬专讜砖诇诪讬, 讜讗"转 讛讗 讗诪专讬谞谉 诇拽诪谉 驻' 讗讬谉 注讜诪讚讬谉 [讚祝 诇"讙 注"讗] 讘注讜 诪讬谞讬讛 诪专讘 砖砖转 讟注讛 讘讝讜 讜讘讝讜 诪讛讜 讗"诇 讞讜讝专 诇专讗砖, 驻讬' 砖转拽谞讜 讛讘讚诇讛 讘转驻诇讛 讜注诇 讛讻讜诐 讜讻砖讟注讛 讘转驻诇讛 讗讜诪专讛 注诇 讛讻讜住 讜讗讬谉 爪专讬讱 诇讞讝讜专 讜诇讛转驻诇诇 讜讗诐 讟注讛 注诇 讛讻讜住 讞讜讝专 讜诪转驻诇诇 讛讻讗 谞诪讬 讻讬讜谉 砖讟注讛 讜诇讗 讛讝讻讬专 讘砖讜诪注 转驻诇讛 讛讬讛 诇讜 诇讞讝讜专 诇专讗砖] 讘专讻转 讛砖谞讬诐, 讜砖诪讗 讬砖 诇讞诇拽 讚砖讗谞讬 讛讻讗 讚讬"讞 讘专讻讜转 讻诇诐 转驻诇讛 讗讞转 讛讬讗 讜诇讗 讗讟专讞讜讛讜 诇讞讝讜专 诇专讗砖 讻诪讜 讙讘讬 讛讘讚诇讛 砖谞转拽谞讛 讘转驻诇讛 讜注诇 讛讻讜住 讚转专讬 注谞讬讬谞讬 谞讬谞讛讜, 讜讘讛"讙 讻转讘 讚讗讬 讗讚讻专 拽讜讚诐 砖讜诪注 转驻诇讛 讗讜诪专讛 讘砖讜诪注 转驻诇讛 讜讗讬 诇讗 讛讚专 诇专讬砖讗, 诪砖诪注 砖专"诇 讗诐 诇讗 讗诪专讛 讘砖讜诪注 转驻诇讛 讞讜讝专 诇讘专讻转 讛砖谞讬诐 讚讛讬讬谞讜 专讬砖讗 讚讬讚讬讛, 讚诇讬砖谞讗 诇讗 诪砖诪注 讚讗讬讬专讬 讘砖住讬讬诐 讻诇 讬"讞 讘专讻讜转 (讜讗讬谞讜) [讜讗讝] 讞讜讝专 诇专讗砖 讬"讞, 讜谞专讗讛 讚住讘专讬 讛"讙 讚转诇诪讜讚 讚讬讚谉 驻诇讬讙 讗讬专讜砖诇诪讬 诪讛讛讜讗 讚驻' 讗讬谉 注讜诪讚讬谉 讟注讛 讘讝讜 讜讘讝讜 讜讻诇 讚讘专讬讛诐 讚讘专讬 拽讘诇讛 讜讬砖 诇住诪讜讱 注诇讬讛诐 讜讻谉 讻转讘 讛专讗讘"讚:



注讜讚 讻转讜讘 砖诐 讘讬专讜砖诇诪讬 讗"专 讝注讬专讗 讘砖诐 专' 讞谞讬谞讗 讛讬讛 注讜诪讚 讘讟诇 讜讛讝讻讬专 讙砖诐 诪讞讝讬专讬谉 讗讜转讜 讘讙砖诐 讜讛讝讻讬专 讟诇 讗讬谉 诪讞讝讬专讬谉 讗讜转讜 讘讟诇 讜讛讝讻讬专 讙砖诐 诪讞讝讬专讬谉 [讗讜转讜] 讜讛转谞讬讗 讘讟诇 讜讘专讜讞讜转 诇讗 讞讬讬讘讜讛讜 讞讻诪讬诐 诇讛讝讻讬专 讜讗诐 专爪讛 诇讛讝讻讬专 诪讝讻讬专 讜拽住"讚 讚讛讗 讚拽讗诪专 讘讟诇 讜讛讝讻讬专 砖诇 讙砖诐 诪讞讝讬专讬谉 讗讜转讜 讚诪砖讜诐 讚诇讗 讛讝讻讬专 讟诇 讛讜讗 讚诪讞讝讬专讬谉 讗讜转讜 诇讛讻讬 驻专讬讱 讻讬讜谉 讚诇讗 讞讬讬讘讜讛讜 讞讻诪讬诐 诇讛讝讻讬专 讗诪讗讬 诪讞讝讬专讬谉 讗讜转讜 讜诪砖谞讬 讚诇讗 讚诪讬 讛讛讜讗 诪爪诇讬 讜诪拽诇 诇讛讛讜讗 讚诇讗 诪 讜诇讗 诪拽诇 讻诇讜诪专 讛讗 讚诪讞讝讬专讬谉 讗讜转讜 诇讗 讘砖讘讬诇 砖诇讗 讛讝讻讬专 讟诇 讗诇讗 诇驻讬 砖注讜诪讚 讘砖注讛 砖讗讬谉 诪讝讻讬专讬谉 [讗诇讗] 讟诇 讚讛讬讬谞讜 讘拽讬抓 讜讛讝讻讬专 讙砖诐 砖讛讜讗 住讬诪谉 拽诇诇讛, 讜讛讬讬谞讜 讚诇讗 讚诪讬 讛讛讜讗 讚诪爪诇讬 讜诪拽诇 讻诇讜诪专 砖讛讝讻讬专 讙砖诪讬诐 砖诇讗 讘注讜谞转谉 诇讛讛讜讗 讚诇讗 诪爪诇讬 讜诇讗 诪拽诇 驻讬' 砖诇讗 讗诪专 诇讗 讟诇 讜诇讗 诪讟专. 讜转讜 驻专讬讱 讘讬专讜砖诇诪讬 讘讙砖诐 讜讛讝讻讬专 砖诇 讟诇 讗讬谉 诪讞讝讬专讬谉 讗讜转讜 讜讛转谞讬讗 讗诐 诇讗 砖讗诇 讘讘专讻转 讛砖谞讬诐 讗讜 诇讗 讛讝讻讬专 讘转讞讬讬转 讛诪转讬诐 诪讞讝讬专讬谉 讗讜转讜 讛讛讜讗 讚诇讗 讗讚讻专 诇讗 讟诇 讜诇讗 诪讟专 讻诇讜诪专 讗诐 诇讗 讛讝讻讬专 讻诇诇 诪讞讝讬专讬谉 讗讘诇 讗诐 讛讝讻讬专 讟诇 讗讬谉 诪讞讝讬专讬谉 讗讜转讜 讜讻诇 讝讛 讘讛讝讻专转 讙讘讜专讜转 讙砖诪讬诐 讜讛讗 讚拽讗诪专 诪讟专 诇讗讜 讚讜拽讗 (讛讜讗) (讚讛讜讛] 诇讬讛 诇诪讬诪专 讜诇讗 讙砖诐 讗讘诇 诇注谞讬谉 砖讗诇讛 砖讛讬讗 转驻诇讛 讗诐 诇讗 讛讝讻讬专 诪讟专 诪讞讝讬专讬谉 讗讜转讜:



讗讬讻讗 讚讗诪专讬 [讜讻讜'] 讻讬 诇讗 注拽专 专讙诇讬讜 讜讻讜'. 讜讛诇讻转讗 讻诇讬砖谞讗 讘转专讗 讚诇注讜诇诐 讞讜讝专 诇专讗砖 讗讬 诇讗讜 讚讗讬讻讗 转专转讬 讚诇讗 注拽专 专讙诇讬讜 讜讙诐 专讙讬诇 诇讜诪专 转讞谞讜谞讬诐 讗讞专 转驻诇转讜, 讜谞专讗讛 讚讻诇 讗讜转诐 讚讗讬谉 诪讞讝讬专讬谉 讗讜转讜 讻讙讜谉 注诇 讛谞住讬诐 讚讞谞讜讻讛 讜驻讜专讬诐 讜讬注诇讛 讜讬讘讗 讚诇讬诇 专"讞 讜注谞谞讜 讜讻讬讜爪讗 讘讜 讻讬讜谉 讚住讬讬诐 讗讜转讛 讘专讻讛 讗注"驻 砖诇讗 驻转讞 讘讘专讻讛 砖诇 讗讞专讬讛 讗讬谞讜 讞讜讝专 讜讗诐 讬讞讝讜专 讛讜讬讗 讘专讻讛 诇讘讟诇讛, 讜讛"专 讗诇讞谞谉 讛讬讛 专"诇 讚讻讬讜谉 砖诇讗 驻转讞 讘专讻讛 砖诇讗讞专讬讛 讞讜讝专 讜专讗讬讛 诪讛讗 讚讗诪专讜 讘驻"讙 砖讗讻诇讜 [讚祝 诪"讟.] 讙讘讬 讬注诇讛 讜讬讘讗 讚讘专讻转 讛诪讝讜谉 砖讗诐 诇讗 驻转讞 讘讛讟讜讘 讜讛诪讟讬讘 转拽谞讜 讘专讻讛 讞讚砖讛 讗注"驻 砖讗诐 驻转讞 讘讛讟讜讘 讜讛诪讟讬讘 讗讬谉 诪讞讝讬专讬谉 讗讜转讜 [讗"讻] 讛讻讗 谞诪讬 讗注"驻 砖讗诐 驻转讞 讘讘专讻讛 讗讬谉 诪讞讝讬专讬谉 讗讜转讜 讻诇 讝诪谉 砖诇讗 驻转讞 讬讞讝讜专 讘讗讜转讜 讘专讻讛 注爪诪讛 讻诪讜 砖转拽谞讜 砖诐 讘专讻讛 讞讚砖讛, 讜诇讗讜 专讗讬讛 讛讬讗 讚砖讗谞讬, 讛转诐 砖讻讘专 住讬讬诐 讘专讻转 讛诪讝讜谉 讚讛讟讜讘 讜讛诪讟讬讘 诇讗讜 讚讗讜专讬讬转讗 讜讗讬谉 砖诐 讛驻住拽 讘讗诪爪注 讛讘专讻讛 讗讘诇 讛讻讗 讗诐 讬讞讝讬专讜讛讜 诇讗讜转讛 讘专讻讛 讘讚讘专 砖讗讬谉 诇讜 诇讞讝讜专 讛讜讬 讛驻住拽 讘讗诪爪注 转驻诇转讜 讜注讜讚 讗诐 讗转讛 讗讜诪专 讻谉 注诇 讛谞住讬诐 讗诐 住讬讬诐 讘专讻转 讛讜讚讗讛 讛讜讬 爪专讬讱 诇讞讝讜专 诇专爪讛 讚讟注讛 讘砖诇砖 讗讞专讜谞讜转 讞讜讝专 诇注讘讜讚讛, 讜诇讗 讚诪讬 诇讛讛讬讗 讚讬注诇讛 讜讬讘讗 讚讛转诐 转拽谞讜 讘专讻讛 讞讚砖讛 讜诪讝讛 讛讬讬谞讜 讬讻讜诇讬谉 诇诇诪讜讚 讚讻诇 讝诪谉 砖诇讗 驻转讞 讘讘专讻讛 砖诇讗讞专讬讛 砖讬讞讝讜专 诇讗讜转讛 讘专讻讛 砖住讬讬诐 讗讘诇 砖讬讞讝讜专 诇专讗砖 讘' 讘专讻讜转 讗讬谉 诇诇诪讜讚 诪砖诐 讛讬诇讻讱 诇讗 讚诪讬讗 诇讛讱 讚讛讻讗 讻诇诇, 讜专"讬 专讗讛 诇专"转 砖讞讝专 诇讗讞专 诪讜讚讬诐 讘讚讘专 砖讗诐 诇讗 讗诪专 讗讬谉 诪讞讝讬专讬谉 讗讜转讜 讜诇讗 诪住转讘专 讻诇诇 讚讻诇 讛讬讻讗 砖讗诐 注拽专 专讙诇讬讜 讗讬谞讜 讞讜讝专 诇专讗砖 讙诐 讗诐 住讬讬诐 讛讘专讻讛 讗讬谞讜 讞讜讝专 诇注讘讜讚讛. 讜讗驻砖专 砖讛讜讗 讛讬讛 诪驻专砖 讗讬谉 诪讞讝讬专讬谉 讗讜转讜 讗讬谞讜 讞讬讬讘 诇讞讝讜专 讗讘诇 讗诐 专爪讛 讬讞讝讜专. 讜诪讬讛讜 讙诐 讝讛 讬转讻谉 讗诐 住讬讜诐 转驻诇转讜 砖讬讻讜诇 诇讞讝讜专 [诇专讗砖, 讚诇讗 讙专注 诪转驻诇转 谞讚讘讛 讗讘诇 讘讗诪爪注 讛转驻诇讛 讻讬讜谉 讚讗讬谞讜 诪讞讜讬讬讘 诇讞讝讜专] 谞专讗讛 诇讬 讚讛讜讬 讛驻住拽 讗诐 [讛讜讗] 讞讜讝专:



讜专讘谞谉 讗诪专讬 讻诇 砖讗讬谞讜 讗讜诪专讛 讘诇砖讜谉 转讞谞讜谞讬诐. 驻专"讞 讚住讘专讬 专讘谞谉 讚讗诐 讗诪专 讘诇砖讜谉 转讞谞讜谞讬诐 讗驻讬诇讜 讛讜讬 注诇讬讜 讻诪砖讗讜讬 讛讜讬讗 转驻诇讛 诪注诇讬讗 讚诇讗 讘注讬讗 讗诇讗 诇砖讜谉 转讞谞讜谞讬诐 诇讘讚:



讝讜 转驻诇转 讛讚专讱. 讜诇讗讜 讛讬讬谞讜 转驻诇讛 拽爪专讛 讚诪转谞讬转讬谉 讚讛转诐 诪讬讬专讬 讘诪拽讜诐 住讻谞讛 讜诪转驻诇诇 讗讜转讛 讘诪拽讜诐 讬"讞 讘专讻讜转 讗讘诇 讛讻讗 讘讬讬砖讜讘 讗讬讬专讬 讜讘讗讚诐 砖专讜爪讛 诇爪讗转 诇讚专讱 讜讗驻讬诇讜 讛转驻诇诇 讬"讞 讘专讻讜转 爪"诇 转驻诇讛 讝讗转:





砖讬讟讛 诪拽讜讘爪转

诪转谞讬' 专' 讗诇讬注讝专 讗讜诪专 讜讻讜'. [讙诪'] 讻诇 砖讗讬谞讜 讬讻讜诇 诇讗讜诪专讛 讘诇砖讜谉 转讞谞讜谞讬诐 - 讜诪转谞讬转讬谉 讛讻讬 拽讗诪专 讗讬谉 转驻诇转讜 诪拽讜讘诇转 讻讬讜谉 砖讗讬谞讛 转讞谞讜谞讬诐:


诪爪讜讛 诇讛转驻诇诇 注诐 讚诪讚讜诪讬 讞诪讛 - 驻讬专讜砖 讘讬谉 讘砖讞专 讘讬谉 讘诪谞讞讛:


诪讗讬 拽专讗讛 - 讬讬专讗讜讱 注诐 砖诪砖 讝讜 转驻诇转 讛砖讞专 讜诇驻谞讬 讬专讞 讚讜专 讚讜专讬诐 讝讜 转驻诇转 讛诪谞讞讛:


诇讬讬讟 注诇讛 讘诪注专讘讗 讜讻讜' - 讜讘转驻诇转 讛诪谞讞讛 拽讗诪专 砖诪讗 转注讘讜专 砖注转讛:


讘讻诇 驻专砖转 讛注讘讜专 讬讛讬讜 爪专讻讬讛谉 诇驻谞讬讱 讜讻讜' - 讘讙诪专讗 诪驻专砖 讘讛 砖谞讬 驻讬专讜砖讬诐. 讜诇砖谞讬 讛诇砖讜谞讜转 驻讬专讜砖讜 讘讻诇 注谞讬谉 砖讬注砖讜 注讘讬专讛 讗讜 砖转讻注讜住 注诇讬讛诐 注砖讛 讘注谞讬谉 砖诇讗 讬爪讟专讻讜 诇讙讜讬 讗讞专 讗诐 诇讗 转专讗讛 爪专讻诐 讜转住驻讬拽 诇讛诐 诪讛 砖讛诐 爪专讬讻讬诐. 讜诪驻谞讬 砖讗讬谉 讛讚讘专 谞讗讛 诇讗讜诪专讜 讘转驻诇讛 讗讜诪专讜 讘诇砖讜谉 住转讜诐:


讗讜诪专 注砖讛 专爪讜谞讱 讘砖诪讬诐 诪诪注诇 - 驻讬专讜砖讜 砖讬砖 诇讛诐 诇住讘讜诇 讻诇 专爪讜谞讱 砖讗讬谉 诇讛诐 讬爪专 讛专注 讜讗讬谞诐 讞讜讟讗讬诐:


讜转谉 谞讞转 专讜讞 诇讬专讗讬讱 诪转讞转 鈥� 驻讬专讜砖 砖诇讗 转转谞讛讙 注诪讛诐 讘诪讚转 讛讚讬谉 讻讬 诇讗 讬讜讻诇讜 诇住讘讜诇 砖讬砖 诇讛诐 讬爪专 讛专注 讜讞讜讟讗讬诐 讗诇讗 讛转谞讛讙 注诪讛诐 讘诪讚转 专讞诪讬诐:


专' 讬讛讜砖注 讗讜诪专 砖诪注 转驻诇转 讜讻讜' - 讻诇 讞讚 讜讞讚 讗诪专 诇讬砖谞讗 讚讗诇讬诐 诇讬讛 讟驻讬:





诪讛专砖"讗 - 讞讬讚讜砖讬 讛诇讻讜转

讘讚"讛 讛讗 讚讗讚讻专 讻讜' 诪砖诪注 讘讛讚讬讗 讚讗讬谞讜 讞讜讝专 讗诇讗 诇砖讜诪注 转驻诇讛 讻讜' 注讻"诇 讻爪"诇:


讘讗"讚 讗诇讗 讜讚讗讬 讬砖 诇驻专砖 讛讗 讚讗讚讻专 讟诇 讛讗 讚诇讗 讗讚讻专 讻诇诇 诇讗 讟诇 讜诇讗 诪讟专 讻讜' 注讻"诇 讜讛砖转讗 诇讗 转拽砖讬 讗讛讱 讚诇讗 讗讚讻专 讻诇诇 诇讗 讟诇 讜诇讗 诪讟专 驻砖讬讟讗 讚讗讬诪讗 讚讗转讬 诇讚讬讜拽讗 讗讘诇 讛讝讻讬专 砖诇 讟诇 诇讞讜讚讬' 讗讬谉 诪讞讝讬专讬谉 讗讜转讜 讗讘诇 诇诪讗讬 讚讘注讬 诇驻专砖 讛讗 讚讗讚讻专 讛讬讬谞讜 讟诇 讜诪讟专 讗讘诇 讗讚讻专 讟诇 诇讞讜讚讬讛 (讗讬谉) 诪讞讝讬专讬谉 讗讜转讜 讻讬讜谉 讚拽讗讬 讘讙砖诐 讜讙专注 诪诇讗 讛讝讻讬专 讻诇诇 诇讗 讟诇 讜诇讗 诪讟专 讜讚讜"拽:





诪讛专砖"讗 - 讞讬讚讜砖讬 讗讙讚讜转

注"讘 讻讗砖讛  注讜讘专讛 讻讜'. 诇讻讗讜专讛 讚讛讜讛 住讙讬 诇讬讛 诇驻专砖 诪转诪诇讗 注诇讬讛诐 注讘专讛 讜诇讗 讗爪讟专讬讱 诇诪讬诪专 讻讗砖讛 注讜讘专讛 讜讻"讛 讘注专讜讱 讜讬"诇 讚驻专砖转 注讬讘讜专 诇讗 诪砖诪注 诇讬讛 诇驻专砖 讗诇讗 讘注谞讬谉 讝讛 砖诪诇转 注讬讘讜专 讬砖 诇讜 砖谞讬 诪砖诪注讜转 讚讛讬讬谞讜 讘讻诇 驻专讬砖讛 讜诪砖诪注讛 砖讬砖 诇诪诇转 注讬讘讜专 讚讛讬讬谞讜 注讘专讛 讜注讜讘专讛 讜讻谉 谞专讗讛 诪驻讬专讜砖 专砖"讬 讜讘诪讚专砖 讗讬讻讗 讻讛"讙 讜讬转注讘专 讛' 讘讬 讜讙讜' 讻讗砖讛 注讜讘专讛: 


注砖讛  专爪讜谞讱 讘砖诪讬诐 讻讜'. 专"诇 注砖讛 专爪讜谞讱 讚讛讬讬谞讜 讻驻讬 讙讝讬专转讱 讘砖诪讬诐 诪诪注诇 讗讱 讗转 讬专讗讬讱 转讜爪讬讗 诪讻诇诇 讛讙讝讬专讛 讗诐 专注讛 讛讬讗 讜注砖讛 诇讛诐 谞讞转 专讜讞 诪转讞转 诇讘讟诇 诪讛谉 专爪讜谉 讜讙讝讬专转 砖诪讬诐 讜诇驻讬 砖讘谉 讗讚诐 讗讬谞讜 讬讜讚注 诪讛讜 讟讜讘 诇讜 讻诪"砖 注讜砖讛 谞驻诇讗讜转 诇讘讚讜 注"讻 住讬讬诐 讜讛讟讜讘 讘注讬谞讬讱 诇讬专讗讬讱 注砖讛 注诪讛诐 讜专砖"讬 驻讬' 讘注"讗 注"砖: 


专"讬  讗讜诪专 砖诪注 砖讜注转 讻讜' 专"讗 讘专 爪讚讜拽 讗讜诪专 砖诪注 爪注拽转 讻讜'. 讜爪"诇 讚砖讜注讛 讙谞讬讞讛 讬讜转专 诪爪注拽讛 讗讜 讘讛讬驻讱 讜专砖"讬 砖驻讬专砖 讬讜转专 诪转驻诇讛 讗驻砖专 讚讙专住 讘专讗讘"爪 砖诪注 转驻诇转 讻讜' 讜讘转讜住驻转讗 讙专住讬谞谉 讘专讗讘"爪 爪注拽转 讜诪诇转讬' 讚专"讬 砖诪注 砖讜注转 讻讜' 诇"讙 讛转诐 讻诇诇: 


爪专讻讬  注诪讱 诪专讜讘讬谉 讻讜'. 专"诇 讚讜讚讗讬 讛讬讛 专讗讜讬 诇讜 诇讛转驻诇诇 讻诇 讬"讞 砖砖诐 谞讝讻专 讘驻专讟讜转 爪专讻讬 注诪讱 诪专讜讘讬谉 讗讘诇 讚注转诐 拽爪专讛 讘讚专讱 讻诪"砖 讜转拽爪专 谞驻砖 讛注诐 讘讚专讱 讜讙讜' 讜诇讗 讬讜讻诇讜 诇驻专讟 爪专讻讬讛诐 讘讬"讞 讘专讻讜转 讗讱 讘讻诇诇 讬专"诪 讻讜' 讜讚讜"拽: 


诇讗  转专转讞 讜诇讗 转讞讟讗 讻讜'. 注谞讬谞诐 讞讟讗 讗讞讚 讛讜讗 讻讚讗诪专讬' 驻' 讚' 讚谞讚专讬诐 (讻讘:) 讻诇 讛讻讜注住 讗驻讬诇讜 砖讻讬谞讛 讗讬谞讛 讞砖讜讘讛 讻谞讙讚讜 讻讜'. 诇讗 转专讜讬 讜诇讗 转讞讟讗 讻讚讗诪专讬谞谉 驻专拽 讘谉 住讜专专 (住谞讛讚专讬谉 注:) 讗诇 诇诪诇讻讬诐 诇诪讜讗诇 讜讙讜' 砖转讜 讬讬谉 砖砖讜转讬诐 讬讬谉 讜诪砖转讻专讬谉 讜讗讜诪专讬诐 诪讛 诇谞讜 讗诇 讻讜': 


讜讻砖讗转讛  讬讜爪讗 诇讚专讱 讛诪诇讱 讘拽讜谞讱 讻讜'. 诇驻讬 砖讻诇 讛讚专讻讬诐 讘讞讝拽转 住讻谞讛 讛诐 讜讙诐 讗诐 讬爪讗 讘讚专讱 诇砖诇讜诐 诪讬 讬讙讬讚 诇讜 讗诐 讬爪诇讬讞 砖诐 讜讗讬谉 诇讜 诇讛诪诇讱 专拽 注诐 拽讜谞讜 讛讬讜讚注 讘讜 砖讬讜诇讬讻讛讜 诇砖诇讜诐 讜讬砖诇讞 讘专讻讛 讻讜':





讞讻诪转 砖诇诪讛

讙诪专讗 讘注讘讜讚讛 讞讜讝专 诇注讘讜讚讛 谞讝讻专 讘讛讜讚讗讛 讞讜讝专 讻讜' 讻爪"诇:


砖诐 注讘专讛 讻讗砖讛 注讜讘专讛 讻讜' 谞"讘 讜讘住' 讗讜爪专 讛讻讘讜讚 诪驻专砖讬诐 讗讜转讜 注诇 住讜讚 讛注讬讘讜专:


专砖"讬 讘讚"讛 注诐 讚诪讚讜诪讬 讻讜' 注诐 砖拽讬注转 讛讞诪讛 谞"讘 驻讬' 讻砖讛讬讗 讗讚讜诪讛 砖讞专讬转 讗讞专讬 讛谞爪讛 诪讬讚 讛讬讗 讗讚讜诪讛 讜注专讘讬转 住诪讜讱 诇砖拽讬注转讛 专砖"讬 驻' 讻诇 讻转讘讬:


转讜住' 讘讚"讛 讛讗 讚讗讚讻专 讻讜' 讗诐 讛讝讻讬专 讟诇 讗祝 讘讬诪讬 讛讙砖诪讬诐 讻讜' 谞"讘 讜讚讜拽讗 讙讘讬 讙讘讜专讜转 讙砖诪讬诐 讗讘诇 讙讘讬 砖讗诇讛 讞讜讝专 讗讬 诇讗 讗诪专 诪讟专 讗驻讬诇讜 讗诪专 讟诇 讜拽"诇:


讘讚"讛 讗讬 讛讻讬 讻讜' 诇讜诪专 转讞谞讜谞讬诐 讻讜' 谞"讘 驻讬' 讜注讻砖讬讜 注拽专 讜诇讗 讗诪专讛 讜讚讜"拽:


讘讚"讛 讻诇 砖讗讬谞讜 讻讜' 驻讬专砖 专"讞 讚讗诐 讬讻讜诇 讻讜' 讻爪"诇:





专砖"砖

讙诪专讗 诪讗讬 驻专砖转 讛注讘讜专 讻讜'. 讘讬专讜砖诇诪讬 讗讬转讗 注诇 诪砖谞讛 讝讜 专"讗 讘砖诐 专"讗 讻诇 诪讛 砖砖"爪 注讜讘专 诇驻讛"转 讜转讜讘注 爪专讻讬 注诪讱 诇驻谞讬讱 讜谞"诇 驻砖讜讟 讚讻讜讜谉 讘讝讛 诇驻专砖 讛讗 讚讘讻诇 驻专砖转 讛注讘讜专 讻讜' 讚诪转谞讬转讬谉 讜讛诪驻专砖 砖诐 诇"讚 讘诪讞讻"转:



砖诐 专' 讬讛讜砖注 讗' 砖诪注 讻讜' 注讚 专讗讘"爪. 讘转讜住驻转讗 诇讬转讗 讻"讝 讜讗"砖 讚诇讗 转讬拽砖讬 专"讬 讗讚专"讬 讚诪转谞讬':





讛讙讛讜转 讬注讘"抓

专砖"讬 讚状讛 讜诇驻谞讬 讬专讞. 谞"讘 拽讜讚诐 砖讬讗讬专:





讘谉 讬讛讜讬讚注

诪执爪职讜指讛 诇职讛执转职驻旨址诇旨值诇 注执诐 讚旨执诪职讚旨讜旨诪值讬 讞址诪旨指讛. 驻讬专砖 驻转讞 注讬谞讬诐 讝"诇 讘砖诐 转讜住驻讜转 讬砖谞讬诐 讻转讘 讬讚, 讘砖注讛 砖讬爪讗 讜谞讻谞住 讛讜讗 讗讚讜诐 讻讚诐, 讜讝讛讜 讚诪讚讜诪讬 注讚 讻讗谉 诇砖讜谞讜, 讜谞专讗讛 诇讬 讘住"讚 讛讟注诐 砖诪爪讜讛 诇讛转驻诇诇 砖讛讜讗 讗讚讜诐 讻讚诐, 诇专诪讜讝 砖讛转驻诇讛 诪诪转拽转 讛讚讬谉 讜讛讜驻讻转讜 诇专讞诪讬诐, 讻讬 讛讗讚讜诐 讜讛讚诐 诪讜专讛 注诇 讚讬谉, 讜讗诪专讜 专讘讜转讬谞讜 讝"诇 注诇 驻住讜拽 (讘专讗砖讬转 讻讛, 讻讗) 讜址讬侄旨注职转址旨专 讬执爪职讞指拽, 诇诪讛 谞诪砖诇讛 转驻诇转 爪讚讬拽讬诐 诇注转专, 诪讛 注转专 讝讛 诪讛驻讱 讛转讘讜讗讛, 讻讱 转驻诇转 爪讚讬拽讬诐 诪讛驻讻转 诪讚转 讛讚讬谉 诇诪讚转 专讞诪讬诐, 讜诪讛 砖讗诪专讜 诇址讬职讟执讬 注植诇指讛旨 讘旨职诪址注植专指讘指讗, 讛讬讬谞讜 注诇 讛诪讜谉 砖讛诐 讘注诇讬 注住拽讬诐, 讜诇讻谉 专讘讬谞讜 讛讗专"讬 讝"诇 讛讬讛 诪转驻诇诇 诪谞讞讛 注诐 讚诪讚讜诪讬 讞诪讛, 讻住讘专转 专' 讬讜讞谞谉 讚住讘讬专讗 诇讬讛 讘诪注专讘讗 诇讗 驻诇讬讙讬 注诇 专' 讬讜讞谞谉, 讗诇讗 讛诐 讚讘专讜 讘讛诪讜谉 讛注诐 讘注诇 注住拽讬诐.



讗植驻执诇旨讜旨 讘旨职砖讈指注指讛 砖讈侄讗址转旨指讛 诪执转职诪址诇旨值讗 注植诇值讬讛侄诐 注侄讘职专指讛 讻旨职讗执砖旨讈指讛 注只讘旨指专指讛, 讬执讛职讬讜旨 讻旨指诇 爪指专职讻值讬讛侄诐 诇职驻指谞侄讬讱指. 讬砖 诇讛拽砖讜转 诇诪讛 谞拽讬讟 诇砖讜谉 注侄讘职专指讛, 讜诇讗 讗诪专 讚讬谉 讗讜 讻注住? 讜谞专讗讛 诇讬 讘住"讚 讚讬讚讜注 诪讬转讜拽 砖诐 讗诇讛讬诐 讛讜讗 讘砖诐 讛讜讬"讛, 讙诐 讬讚讜注 专讘讜注 砖诐 讛讜讬"讛 注讜诇讛 注"讘 [砖诐 注"讘 谞讜爪专 诪砖诐 讛讜讬"讛 讘诪讬诇讜讬 讬讜"讚讬诐: 讬讜"讚 讛"讬 讜讬"讜 讛"讬], 讜讛专讘讜注 讗讬谞讜 专讞诪讬诐 讻诪讜 讛驻砖讜讟, 讗诇讗 讛讜讗 讚讬谉 诇讙讘讬 讗讜转讬讜转 讛驻砖讜讟, 讙诐 讬讚讜注 诪讛 砖讻转讘 讛专诪"讝 讝"诇 砖诐 讗诇讛讬诐 讘专讘讜注讜 注讜诇讛 专', 讜注诐 讞诪砖讛 讗讜转讬讜转 讛砖讜专砖 砖诇讜 注讜诇讛 '讛专', 讜讝讛 住讜讚 '讛专 讛讗诇讛讬诐' 注讚 讻讗谉 讚讘专讬讜, 讙诐 讬讚讜注 讻诇 诪讬转讜拽 讛讚讬谉 讘专讞诪讬诐 爪专讬讱 砖讬讛讬讛 谞讻诇诇 讝讛 讘讝讛, 讜诇讗 讬讛讬讛 拽讗讬 讛讗讬 诇讞讜讚讬讛 讜讛讗讬 诇讞讜讚讬讗, 讜讝讛 砖讗诪专 讘砖注讛 砖讗转讛 诪转诪诇讗 注诇讬讛诐 注讘专讛, 讞诇拽 讛转讬讘讛 诇砖转讬诐 注侄讘职 专指讛, 讚讛讬讬谞讜 注"讘 讚砖诐 讛讜讬"讛, 讜专"讛 讚砖诐 讗诇讛讬诐, 讚讛讗讬 诇讞讜讚讬讛 拽讗讬, 讜讛讗讬 诇讞讜讚讬讛 拽讗讬, 讜诇讗 注讜讚 讗诇讗 砖谞专诪讝 砖诐 讛讜讬"讛 讘专讘讜注讜, 讜诇讗 讘驻砖讜讟讜, 注诐 讻诇 讝讛 讬讛讬讜 爪专讻讬讛诐 诇驻谞讬讱 讘住讜讚 讛专讞诪讬诐 讜讛诪讬转讜拽 砖谞讻诇诇讬诐 讝讛 讘讝讛, 砖讗讝 注讘专讛 转转讛驻讱 诇讗讜转讬讜转 注专讘讛, 砖讛讜讗 诇砖讜谉 注专讬讘讜转, 讜讙诐 讗讜转讬讜转 注专讘讛 讛诐 谞讻诇诇讬诐 讝讛 讘讝讛, 讜讗讬谞讜 讚讜诪讛 诇讗讜转讬讜转 注讘专讛, 讛讗讬 诇讞讜讚讬讛, 讜讛讗讬 诇讞讜讚讬讛. 讗讜 谞专讗讛 诇讬 讘住"讚 注诇 驻讬 诪讛 砖讻转讘转讬 讘住"讚 讘诪拽讜诐 讗讞专, 砖讗诐 讬砖专讗诇 注讜砖讬谉 专爪讜谞讜 砖诇 诪拽讜诐 讗讝 谞讻诇诇讬谉 讻诇 讬诪讬 讛砖讘讜注 讘诪住驻专 讗讜转 讗', 砖讛讜讗 讝', 砖讻讜诇诐 讬讜谞拽讬诐 诪拽讚讜砖转 讛砖讘转, 讜讗诐 诇讗讜, 谞讘讚诇讬谉 讬诪讬 讛讞讜诇 诪拽讚讜砖转 讛砖讘转 讛诪转讞诇转 讘讬讜诐 砖讬砖讬 诪砖注讛 讞诪讬砖讬转, 讜讗讝 讬诪讬 讛砖讘讜注 讬讛讬讜 讛' 讬诪讬诐 诇讞讜讚, 讜讘' 讬诪讬诐 砖讛诐 讬讜诐 砖讬砖讬, 讜讬讜诐 砖讘转 诇讞讜讚, 讜讗诐 讻谉 爪讬专讜祝 砖诇讛诐 诇讗 讬讛讬讜 讝', 讗诇讗 讗讜转讬讜转 讘"讛, 讜讛谞讛 讘讞讜讟讗 讻转讬讘 (讘专讗砖讬转 讞, 讻讗) 讬值爪侄专 诇值讘 讛指讗指讚指诐 专址注 诪执谞职旨注只专指讬讜, 讜讗诐 讝讻讛 诇注砖讜转 转砖讜讘讛 砖讗讝 谞讻诇诇讬诐 讻诇 讬诪讬 讛砖讘讜注 讘诪住驻专 讗讜转 讗讞转 砖讛讜讗 讝', 讗讝 讬讘讗 讗讜转 讝' 讜讬驻住讬拽 讘讬谉 讗讜转讬讜转 专址注, 讜讬讛讬讛 注值讝侄专, 讜诇讝讛 讗诪专 (砖诐 讘, 讬讞) 讗侄注直砖侄讉讛旨 诇旨讜止 注值讝侄专 讻职旨谞侄讙职讚旨讜止, 讜讗诐 讗讬谉 注讜砖讛 专爪讜谞讜 砖诇 诪拽讜诐, 砖讗讝 讬诪讬 讛砖讘讜注 谞讞诇拽讬诐 诇讗讜转讬讜转 讘讛, 讚讞诪砖讛 诇讞讜讚讬讛 拽讗讬, 讜砖谞讬诐 诇讞讜讚讬讬讛讜, 讗讝 讬讘讗讜 讗讜转讬讜转 讘讛 讜讬转注专讘讜 讘讗讜转讬讜转 注"专 砖诇 '专址注' 讜讬讛讬讛 爪讬专讜祝 注侄讘职专指讛, 讜讝讛 砖讗诪专 讗驻讬诇讜 讘砖注讛 砖讗转讛 诪转诪诇讗 注诇讬讛诐 注讘专讛, 讻诇讜诪专 讗讬谉 讬诪讜转 讛砖讘讜注 谞讻诇诇讬诐 讬讞讚 讘拽讚讜砖转 讛砖讘转, 讗诇讗 讬转驻专讚讜 诇讗讜转讬讜转 讘讛, 砖讗讝 讘讛转注专讘讜转诐 注诐 讗讜转讬讜转 注专 砖诇 专注, 讬讛讬讛 爪讬专讜祝 注植讘值专指讛, 注诐 讻诇 讝讛 讬讛讬讜 爪专讻讬讛诐 诇驻谞讬讱 诇专讞诐 注诇讬讛诐. 讜注讚讬讬谉 讬砖 诇讛拽砖讜转, 讛讗 讚诪讚诪讛 讛注谞讬谉 诇讗砖讛 注讜讘专讛, 讜讻讬 诇讗 谞砖讗专 讚讘专 诪诇讗 诇讚诪讜转 讘讜, 讗诇讗 专拽 讗砖讛 注讜讘专讛? 讜谞专讗讛 诇讬 讘住"讚 讻讬 讬砖专讗诇 注专讘讬诐 讝讛 诇讝讛, 讚讻转讬讘 (讜讬拽专讗 讻讜, 诇讝) 讜职讻指砖职讈诇讜旨 讗执讬砖讈 讘职旨讗指讞执讬讜, 砖讻诇 讗讞讚 谞转驻住 讘注讜谉 讞讘讬专讜, 谞诪爪讗 讛注讘专讛 讜讛讝注诐 转讛讬讛 注诇 讻诇 讗讞讚 讜讗讞讚 诪爪讚 讙讜驻讜 注爪诪讜, 讜诪爪讚 讙讜祝 讞讘讬专讜, 诇讻谉 注砖讛 讚诪讬讜谉 讛注讘讬专讛 讻讗砖讛 注讜讘专讛, 砖讛诐 转专讬 讙讜驻讬 讚讘讜拽讬诐 讝讛 讘讝讛, 讻谉 讻讗谉 讛注讘专讛 讛讬讗 讘砖讘讬诇 转专讬 讙讜驻讬 砖讛讜讗 讙讜驻讜 讜讙讜祝 讞讘讬专讜, 讗讜 谞专讗讛 诇讬 讘住"讚 谞拽讬讟 讛讚诪讬讜谉 讘讗砖讛 注讜讘专讛, 砖爪注专 讛注讬讘讜专 讜讛诇讬讚讛 住讜驻讜 讟讜讘, 讻讬 转诇讚 讘谉 讜转砖诪讞 讘讜, 讻谉 讛注讘专讛 讛讝讗转 砖转讛讬讛 注诇 讬砖专讗诇 住讜驻讛 讟讜讘, 讚讻诇 诪讛 讚注讘讚讬 诪砖诪讬讬讗 诇讟讘 注讘讚讬.



诇指讗 转旨执专职转旨址讞 讜职诇指讗 转旨侄讞直讟指讗. 讬砖 诇讛拽砖讜转 诇诪讛 转诇讛 诪谞讬注转 讛讞讟讗 讘讻注住 讟驻讬 诪砖讗专 诪讚讜转 专注讜转? 讜谞专讗讛 诇讬 砖讛讻注住 讙讜专诐 诇诪砖讜讱 讗转 讛讗讚诐 诇注讘讬专讜转 讞诪讜专讜转, 讜讻诪讜 砖讻转讜讘 讘住驻专 讞住讬讚讬诐 讘讗讜转讜 讞住讬讚 砖爪讜讛 讗转 讘谞讜 砖讬讻讘讜砖 讻注住讜 诇讬诇讛 讗讞转, 讜拽专讛 诇讜 讚讘专 讗讞讚 砖讗诐 诇讗 讛讬讛 注讜砖讛 诪爪讜转 讗讘讬讜, 讛讬讛 讛讜专讙 讗转 讗砖转讜 讜讗转 讘谞讜 讘讞谞诐, 讜讻谉 讻讬讜爪讗 讘讝讛, 诇讝讛 讗诪专 诇指讗 转旨执专职转旨址讞 讜职诇指讗 转旨侄讞直讟指讗 讘砖讗专 讗讬住讜专讬诐 拽诇讜转 讜讞诪讜专讜转 讛谞诪砖讻讜转 诪诪讚转 讛讻注住.
讗讬 谞诪讬 谞专讗讛 诇讬 讛讻注住 讗爪诇 讛讗讚诐 讛讜讗 讟讘注讬, 讜讗诐 讻讜讘砖 讟讘注讜 讜讗讬谞讜 诪转讻注住, 讗讝 诪讚讛 讻谞讙讚 诪讚讛 讛拽讘"讛 砖讜诪专讜 诪诪讻砖讜诇讬诐 讛讘讗讬诐 诇讗讚诐 诪爪讚 讛讟讘注, 讜诇讻谉 讗诪专 诇讗 转专讜讬 讜诇讗 转讞讟讗 讻讬 讛砖讻专讜转 诪讘讬讗讛 讛讗讚诐 诇诪讻砖讜诇讬诐 砖诇 砖讜讙讙, 讬注谉 讻执旨讬 讬执转值旨谉 讘址旨讻旨讜止住 注值讬谞讜止 讬执转职讛址诇值旨讱职 讘职旨诪值讬砖指讈专执讬诐.





讘谞讬讛讜

讗植驻执诇旨讜旨 讘旨职砖讈指注指讛 砖讈侄讗址转旨指讛 诪执转职诪址诇旨值讗 注植诇值讬讛侄诐 注侄讘职专指讛 讻旨职讗执砖旨讈指讛 注只讘旨职专指讛. 讛讗 讚讚讬诪讛 讗讜转诐 诇职讗执砖旨讈指讛 注只讘旨职专指讛 谞"诇 讘住"讚, 讻讬 讗砖讛 注讜讘专讛 讗讬谉 讛讜诇讚 讬讜爪讗 诪讘讟谞讛 讗诇讗 专拽 注诇 讬讚讬 讞讘诇讬 讬讜诇讚讛, 讜讛讬讬谞讜: 砖讚专讻讛 诇讛砖驻讬诇 专讗砖讛 诇讛讜专讬讚讜 诇诪讟讛 注讚 讻专讬住讛, 讻谉 讛诐 讘注讘专讛 讛讜砖驻诇 专讗砖诐, 讻诪"砖 (讗讬讻讛 讘, 讬) 讛讜止专执讬讚讜旨 诇指讗指专侄抓 专止讗砖讈指谉 讘旨职转讜旨诇止转 讬职专讜旨砖讈指诇指执诐.


诇指讗 转旨执专职转旨址讞 讜职诇指讗 转旨侄讞直讟指讗. 谞"诇, 讜讚讗讬 诇讗 讛讜爪专讱 诇爪讜讜转 诇讗讜转讜 爪讚讬拽 注诇 讻注住 讘诪讬诇讬 讚注诇诪讗 讚讞砖讬讘 讻注讜讘讚 注讘讜讚讛 讝专讛, 讗诇讗 诪爪讜讛讜 注诇 讻注住 砖讬讝讚诪谉 诇讜 讘注转 砖诪诇诪讚 诇转诇诪讬讚讬诐, 砖讘讛讻专讞 讬讘讗 诇讬讚讬 讻注住, 讜讗祝 注诇 驻讬 砖诇爪讜专讱 诪爪讜讛, 讛专讬 讝讛 诪讙讜谞讛. 讜讻诪讜 砖诪爪讬谞讜 讻转讜讘 讘诪讜专谞讜 讛专讘 专讘讬 讞讬讬诐 讜讬讟讗诇 讝"诇, 讚讘注讘讜专 讻注住 砖谞转讻注住 注诐 讘谉 讗讞讬讜 讘注转 砖讛讬讛 诪诇诪讚讜 转讜专讛, 讙专诐 诇讜 砖讬讗讻诇 讞爪讬 谞诪诇讛 讘砖讜讙讙!


讜旨讻职砖讈侄讗址转旨指讛 讬讜止爪值讗 诇址讚旨侄专侄讱职, 讛执诪旨指诇值讱职 讘旨职拽讜止谞职讱指 讜职爪值讗. 诪址讗讬 "讛执诪旨指诇值讱职 讘旨职拽讜止谞职讱指 讜职爪值讗"?. 拽砖讛, 转讬讘转 讜职爪值讗 讚谞拽讬讟 讛诪拽砖谉 诇诇讗 爪讜专讱, 讻讬 讛讜讗 砖讜讗诇 注诇 诪讛 砖讗诪专 讛执诪旨指诇值讱职 讘旨职拽讜止谞职讱指? 讜谞"诇 讘住"讚 讚砖讜讗诇 砖转讬诐. 讞讚讗, 诪讗讬 讛执诪旨指诇值讱职 讘旨职拽讜止谞职讱指, 讜注讜讚, 诇诪讛 谞拽讬讟 讗诇讬讛讜 讝讻讜专 诇讟讜讘 转讬讘转 讜职爪值讗, 讻讬讜谉 讚讗诪专 讘专讬砖讗 讜旨讻职砖讈侄讗址转旨指讛 讬讜止爪值讗 诇址讚旨侄专侄讱职, 诪讜讻讞 讚讘讬讜爪讗 讗讬讬专讬. 讜转讬专抓 诇讜 讝讜止 转旨职驻执诇旨址转 讛址讚旨侄专侄讱职, 讻诇讜诪专 转旨职驻执诇旨址转 讛址讚旨侄专侄讱职 讛讬讚讜注讛 砖讗讬谉 讘讛 讛讝讻专转 砖诐, 讜讻诇 讘专讻讛 砖讬砖 讘讛 讛讝讻专转 砖诐 讬砖 讘讛讝讻专转 讛砖诐 诪住驻专 爪"讗 [91], 砖爪专讬讱 诇讻讜讬谉 砖诐 讛讜讬"讛 [26] 讘诇讘讜, 讜讬讝讻讬专 砖诐 讗讚谞"讬 [65] 讘驻讬讜, 讚注讜诇讬谉 砖转讬讛诐 爪"讗. 讜诇讻谉 爪专讬讱 砖转讛讬讛 住诪讜讻讛 诇讞讘专转讛, 讻讚讬 砖讬讛讬讛 诇讛 讚讬谉 讘专讻讛 砖讬砖 讘讛 讛讝讻专转 砖诐, 砖讬砖 讘讛 诪住驻专 爪"讗, 讜诇讻讱 讗诪专: 讛执诪旨指诇值讱职 讘旨职拽讜止谞职讱指 讜职爪值讗, 讛讜住讬祝 转讬讘转 爪值讗, 诇专诪讜讝 诇讜 砖讬住诪讜讱 讗讜转讛 诇讞讘专转讛, 讚讗讝 讬砖 讘讛 诪住驻专 爪"讗.
[谞讜住讞 讗讞专] 诪拽砖讬诐, 转讬讘转 讜职爪值讗 诇诪讗讬 讛讜爪专讱 诇讛讝讻讬专 讛砖讜讗诇 讘讚讘专讬 砖讗诇转讜, 讻讬 讛讜讗 讗讬谞讜 砖讜讗诇 讗诇讗 注诇 讛执诪旨指诇值讱职 讘旨职拽讜止谞职讱指 讚诇讗 讬讚注 诪讛 讛讬讗 讜讛诪砖讬讘 讙诐 讻谉 讛砖讬讘 诇讜 注诇 讝讛 讚讜拽讗?
讜谞"诇, 讚讛砖讜讗诇 讛讬讛 讞讜砖讘 讛执诪旨指诇值讱职 讘旨职拽讜止谞职讱指, 讛讻讜谞讛 讛讜讗 注"讚 诪"砖 讘讙诪专讗 讚讞讜诇讬谉 (讚祝 爪讛:) 砖诪讜讗诇 讘讚讬拽 讘住驻专讗, 专讘讬 讬讜讞谞谉 讘讚讬拽 讘讬谞讜拽讗. 驻讬专砖 专砖"讬: 讚砖讬讬诇 诇讬讛 驻住讜拽 诇讬 驻住讜拽讱, 讜注诇 讝讛 拽专讗 讚讜讚 讛诪诇讱 注诇讬讜 讛砖诇讜诐 讗转 讚讘专讬 讛转讜专讛 '讗址谞职砖值讈讬 注植爪指转执讬' (转讛诇讬诐 拽讬讟, 讻讚). 讜诇讻谉 讗诪专: 讜旨讻职砖讈侄讗址转旨指讛 讬讜止爪值讗 诇址讚旨侄专侄讱职, 讜转专爪讛 诇讬讚注 讗诐 讟讜讘讛 讛讬爪讬讗讛 讗讜 诇讗讜, 讛执诪旨指诇值讱职 讘旨职拽讜止谞职讱指, 讚讛讬讬谞讜: 讘讚讬谉 转讜专讛 注诇 讬讚讬 住驻专讗 讗讜 注诇 讬讚讬 讬谞讜拽讗.
讗讱 讘讗诪转 讚讘专 讝讛 诇讗讜 讚讜拽讗 诇讬讜爪讗 诇讚专讱, 讗诇讗 诇讻诇 讚讘专 讚注讘讬讚 讘专 谞砖 讬砖讗诇 注爪讛 诪谉 讛转讜专讛, 讻诪"砖: '讗址谞职砖值讈讬 注植爪指转执讬'. 讜讗诐 讛讜讛 讗诪专: 讜旨讻职砖讈侄讗址转旨指讛 讬讜止爪值讗 诇址讚旨侄专侄讱职, 讛执诪旨指诇值讱职 讘旨职拽讜止谞职讱指, 讛讬讬谞讜 讞讜砖讘讬诐 讚诇讗讜 讚讜拽讗 诇讚专讱, 讗诇讗 讛讜讗 讛讚讬谉 诇讻诇 诪注砖讛 讗砖专 讬注砖讛 诇讜 讛讗讚诐, 讜讗诪专 诇讜 注诇 讛讚专讱, 诪砖讜诐 讚讗转专诪讬 诇讬讛 讘讜 讘讬讜诐 讗讜 讘讗讜转讜 砖讘讜注 讛讬讛 专讜爪讛 专址讘 讬职讛讜旨讚指讛 诇爪讗转 诇讚专讱, 诇讻讱 谞转谉 诇讜 注爪讛 讻讚讬 砖讬讚注 讘讗讬讝讛 砖注讛 讟讜讘讛 诇讜 讛讬爪讬讗讛. 讗诪谞诐 诪讗讞专 讚讻驻诇 讚讘专讬讜 讜住讬讬诐 '讜职爪值讗' 驻注诐 砖谞讬转, 砖讻讘专 讗诪专: 讜旨讻职砖讈侄讗址转旨指讛 '讬讜止爪值讗' 诇址讚旨侄专侄讱职, 砖诪注 诪讬谞讛 讚讘讗 诇讛讜讚讬注讜 砖讚讘专 讝讛 讗讬谞讜 讗诇讗 专拽 讘注谞讬谉 讛讬爪讬讗讛, 讜讗诐 讻谉 讛砖转讗 诪砖诪注 讚驻讬专讜砖 讛执诪旨指诇值讱职 讘旨职拽讜止谞职讱指, 讗讬谞讜 讻诪讜 砖讞砖讘谞讜. 讜诇讻谉 砖讗诇 砖转讬 砖讗诇讜转: 诪址讗讬 讛执诪旨指诇值讱职 讘旨职拽讜止谞职讱指? 讜旨诪址讗讬 讜职爪值讗? 讜讛砖讬讘 诇讜: 讛讗讬 讛执诪旨指诇值讱职 讘旨职拽讜止谞职讱指, 讛讜讗 专"诇: 砖转转驻诇诇 转旨职驻执诇旨址转 讛址讚旨侄专侄讱职, 讜诇讻谉 住讬讬诐 讜讗诪专 诇讜: 讜职爪值讗 诇讛讜讚讬注讜 砖讬转讞讬诇 诇讛转驻诇诇 讗讜转讛 讘注讜讚讜 讘讘讬转讜, 讜讗讞专 讻讱 讬爪讗. 讜讝讛讜: 讛执诪旨指诇值讱职 讘旨职拽讜止谞职讱指 讜讗讞专 讻讱 爪值讗, 讜诇讗 转转驻诇诇 讗讞专 砖讻讘专 讛诇讻转 讘讚专讱.





驻谞讬 讬讛讜砖注

讘转讜住驻讜转 讘讚"讛 讛讗 讚讗讬讚讻专 讗讞专 砖讜诪注 转驻诇讛 讻讜' 讜讻谉 诪砖诪注 讘讬专讜砖诇诪讬 讻讜' 讛"谞 讗诐 注拽专 专讙诇讬讜 讞讜讝专 诇专讗砖 讜讗诐 诇讗讜 讞讜讝专 诇砖"转 讻讜' 注讻"诇. 讜谞专讗讛 讚讗讬谉 讻讜讜谞转 专讘讬 讬讜讞谞谉 讘讬专讜砖诇诪讬 诇诇诪讜讚 诪专"讞 诇讘专讻转 讛砖谞讬诐 诇注谞讬谉 讚讗诐 诇讗 注拽专 专讙诇讬讜 讞讜讝专 诇砖"转 讚讛讗 讜讚讗讬 诇讬转讗 讚诪讛 砖讞讜讝专 诇注讘讜讚讛 讘专"讞 讗诐 诇讗 注拽专 专讙诇讬讜 讛讬讬谞讜 诪砖讜诐 砖注讬拽专 诪拽讜诐 讛讝讻专转 专"讞 讛讬讬谞讜 讘注讘讜讚讛 讚讜拽讗 讜诪砖"讛 讞讜讝专 诇注讘讜讚讛 诪砖讗"讻 诇注谞讬谉 砖讗诇讛 讚讘专讻转 讛砖谞讬诐 砖注讬拽专 诪拽讜诪讜 讘讘专讻转 讛砖谞讬诐 砖驻讬专 诪爪"诇 讚爪专讬讱 诇讞讝讜专 诇讘专讻转 讛砖谞讬诐 讜诇讗 诇砖"转 讗诇讗 注"讻 讚注讬拽专 诪讬诇转讗 讚专讘讬 讬讜讞谞谉 讛讬讬谞讜 讚讘诪讛 砖讘讗 诇讞诇拽 讘砖讗诇讛 讚讘专讻转 讛砖谞讬诐 讘讬谉 注拽专 专讙诇讬讜 诇诇讗 注拽专 专讙诇讬讜 讚讘注拽专 专讙诇讬讜 讞讜讝专 诇专讗砖 讛转驻诇讛 诇讙诪专讬 讜诇注谞讬谉 讝讛 砖驻讬专 讬诇讬祝 诇讛 诪专"讞 讻讬讜谉 砖讗讬谉 讟注诐 诇讞诇拽 讘讝讛 讘讬谉 专"讞 诇砖讗诇讛 讚讘专讻转 讛砖谞讬诐 讗讘诇 讘讛讗 讚拽讗"专 讬讜讞谞谉 讚讘砖讗诇讛 讗诐 诇讗 注拽专 专讙诇讬讜 讞讜讝专 诇砖"转 诇讗讜 诪专"讞 讬诇讬祝 诇讛 讗诇讗 诪住讘专讗 讚谞驻砖讬讛 诪住讬拽 诇讛 讚讻讬讜谉 砖讬讻讜诇 诇讞讝讜专 讜诇砖讗讜诇 讘砖"转 诇讗 诪讟专讞讬谞谉 诇讬讛 诇讞讝讜专 诇讘专讻转 讛砖谞讬诐 讜诇讙诪讜专 讻诇 讛讘专讻讜转 诪砖诐 讜讗讬诇讱 讘讞谞诐 讜讛讜讬 讻讘专讻讛 诇讘讟诇讛 讜讻诪讜住讬祝 注诇 讛讘专讻讜转 讜讛砖转讗 诇驻"讝 讗"砖 诇砖讜谉 讛转讜住' 砖讻转讘讜 讗诇诪讗 诪砖诪注 讘讛讚讬讗 讚讗讬谞讜 讞讜讝专 讗诇讗 诇砖"转 讻讜' 讜讛讬讬谞讜 讻讚驻专讬砖讬转 讚谞讛讬 讚讛讱 诪讬诇转讗 讚讞讜讝专 诇砖"转 诇讗 砖诪注讬谞谉 诇讛 诪讛讱 讬诇驻讜转讗 讚专"讞 住"住 拽讗"专 讬讜讞谞谉 讘讛讚讬讗 讚讗讬谞讜 讞讜讝专 讗诇讗 诇砖讜诪注 转驻诇讛 讻谞"诇 讘专讜专 讘讻讜讜谞转 讛转讜住驻讜转:


讗诇讗 讚讬砖 诇讬 诇讚拽讚拽 诇讗讬讚讱 讙讬住讗 讚诇' 讗诇诪讗 诪砖诪注 砖讻转讘讜 讗讬谞讜 诪讚讜拽讚拽 讚讻讬讜谉 讚专讘讬 讬讜讞谞谉 讗诪专 讛讻讬 讘讛讚讬讗 诇讗 讛讜爪专讻讜 诇驻专砖 讬讜转专. 讜讛谞专讗讛 诇注"讚 讘讝讛 讚诪讛 砖讻转讘讜 讗诇诪讗 诪砖诪注 讛讬讬谞讜 诪砖讜诐 讚诪住拽讜 讜讻转讘讜 注"讝 诪讬讛讜 讛讬专讜砖诇诪讬 驻诇讬讙 讗讙诪专讗 讚讬讚谉 讘讙讘讜专讜转 讙砖诪讬诐 讻讜' 讚诇驻"讝 诪爪"诇 谞诪讬 砖讗讬谉 专讗讬讛 诪讛讬专讜砖诇诪讬 讙"讻 讘讛讗 讚拽讗诪专 砖讗诐 诇讗 注拽专 专讙诇讬讜 讚讞讜讝专 诇砖"转 讜诇讗 诇讘专讻转 讛砖谞讬诐 诪砖讜诐 讚诪爪"诇 讚讛讬专讜砖诇诪讬 诇砖讬讟转讜 讚讗驻讬诇讜 讗诐 诇讗 讛讝讻讬专 讙讘讜专讜转 讙砖诪讬诐 砖拽讘注讜讛 讞讻诪讬诐 讘讘专讻转 转讞讬讬转 讛诪转讬诐 诇驻讬 砖砖拽讜诇讛 讻转讞讬讬转 讛诪转讬诐 讜讗驻"讛 讗诐 诇讗 讛讝讻讬专 砖诐 讗讬谉 诪讞讝讬专讬谉 讗讜转讜 讗诇讗 诪讝讻讬专 讘砖"转 讗诇诪讗 讚讘专讻转 砖"转 讞砖讬讘讗 讟讜讘讗 诪讟注诐 砖讛讬讗 讘专讻讛 讻讜诇诇转 诪砖讜诐 讛讻讬 诪讛"讟 讙讜驻讗 拽讗诪专 专讘讬 讬讜讞谞谉 讚诇注谞讬谉 砖讗诇讛 讗诐 谞讝讻专 诇讗讞专 砖"转 讞讜讝专 诇砖"转 讜诇讗 诇讘专讻转 讛砖谞讬诐 讻讬讜谉 讚讘专讻转 砖"转 讞砖讬讘讗 讟讜讘讗 讜诇诪讛 讬讞讝讜专 诇讘专讻转 讛砖谞讬诐 诪砖讗"讻 诇讙诪专讗 讚讬讚谉 讚诇注谞讬谉 讛讝讻专转 讙讘讜专转 讙砖诪讬诐 诇注讜诇诐 诪讞讝讬专讬谉 讗讜转讜 讜诇讗 讗诪专讬谞谉 砖讬讝讻讬专 讘砖"转 讜讛讬讬谞讜 诪砖讜诐 讚讘专讻转 砖"转 诇讗 讞砖讬讘讗 讻"讻 讚诇驻"讝 砖驻讬专 诪爪"诇 讚讛"讛 诇注谞讬谉 砖讗诇讛 讗诐 谞讝讻专 诇讗讞专 砖"转 爪专讬讱 诇讞讝讜专 诇讘专讻转 讛砖谞讬诐 砖讛讬讗 注讬拽专 诪拽讜诪讜 谞诪爪讗 讚诇驻"讝 讻讬讜谉 砖注谞讬谉 讝讛 讗讬谞讜 诪讜讻专讞 讻"讻 诇讛讘讬讗 专讗讬讛 诪讬专讜砖诇诪讬 讗讙诪专讗 讚讬讚谉 诪砖"讛 讻转讘讜 讘转讞诇转 讚讘专讬讛诐 诇' 讗诇诪讗 诪砖诪注 讜讛讬讬谞讜 诪砖讜诐 讚诇驻讬 讛讗诪转 诪砖诪注 诇讛讜 讚谞讛讬 讚诇注谞讬谉 讙讘讜专讜转 讙砖诪讬诐 讙诪专讗 讚讬讚谉 驻诇讬讙 讗讬专讜砖诇诪讬 讜讛讬讬谞讜 讻诪"砖 讛转讜住' 诇注讬诇 讚讛讝讻专讛 砖讛讬讗 砖讘讞 诇讗 砖讬讬讱 讘砖"转 诪砖讗"讻 诇讛讱 诪讬诇转讬讛 讚拽讗诪专 专讘讬 讬讜讞谞谉 讘讬专讜砖诇诪讬 讚讘砖讗诇讛 讗诐 诇讗 注拽专 专讙诇讬讜 讞讜讝专 诇砖讜诪注 转驻讬诇讛 诇讬转 诇谉 诇诪讬诪专 讚讙诪专讗 讚讬讚谉 驻诇讬讙 讗讚专讘讬 讬讜讞谞谉 讘讬专讜砖诇诪讬 讜讛讬讬谞讜 诪讟注诪讗 讚驻专讬砖讬转 讚讻讬讜谉 砖讘专讻转 砖讜诪注 转驻诇讛 讛讬讗 讘专讻讛 讻讜诇诇转 讞砖讬讘讗 诇注谞讬谉 讝讛 讻讘专讻转 讛砖谞讬诐 讻谞"诇 讘讻讜讜谞转 讛转讜住' 讜讚讜拽 讛讬讟讘 讻讬 谞讻讜谉 讛讬讗 讜注讬讬谉 注讜讚 讘拽"讗:


讘讗"讚 诪讬讛讜 讛讬专讜砖诇诪讬 驻诇讬讙 讻讜' 讚讛讻讗 拽转谞讬 诇讗 讛讝讻讬专 讙"讙 诪讞讝讬专讬谉 讗讜转讜 讻讜' 注讻"诇. 讻讱 讛讬讗 讛讙讬专住讗 讘讻诇 讛讙诪专讜转 砖诇谞讜 讜讻谉 讘讛诇讻讜转 讚专讘 讗诇驻住 讜讗"讻 讬砖 诇转诪讜讛 讘讛讗 讚诪住拽讜 转讜住' 讗驻砖专 诇讛讬讜转 砖讙诪专讗 砖诇谞讜 诇讗 讞砖砖 诇驻专砖讜 诪砖讜诐 讛拽"讜 注讻"诇. 讜讛讬讗讱 讗驻砖专 诇讜诪专 讻谉 讻讬讜谉 讚住讜祝 住讜祝 拽转谞讬 讘专讬砖讗 诇讛讚讬讗 诪讞讝讬专讬谉 讜讘住讬驻讗 讗讬谉 诪讞讝讬专讬谉 讜讻谉 讛拽砖讜 专讘讬谞讜 讬讜谞讛 讜讛专砖讘"讗 讝"诇 讘讞讬讚讜砖讬讛诐 讜专讘讬谞讜 讬讜谞讛 讝"诇 讻转讘 砖诪爪讗 讘谞讜住讞讗讜转 诪讚讜讬讬拽讜转 讚讙专住讬' 讘转专讜讜讬讬讛讜 讗讬谉 诪讞讝讬专讬谉 诪"诪 注诇 讙讬专住转 讛转讜住' 讜驻讬专讜砖诐 讛转诪讬讛 讘诪拽讜诪讛 注讜诪讚转. 讜讬砖 诇讬讬砖讘 讚讛讗 讚拽转谞讬 讘专讬砖讗 讙"讙 诪讞讝讬专讬谉 讜诇讗 拽讗诪专 讚讗讬谉 诪讞讝讬专讬谉 诪驻谞讬 砖讬讻讜诇 诇讜诪专 讘砖"转 讛讬讬谞讜 诪砖讜诐 讚诇讗 驻住讬拽讗 诇讬讛 讚讗驻讬诇讜 谞讝讻专 诇讗诇转专 讝诪谞讬谉 砖爪专讬讱 诇讞讝讜专 讻讙讜谉 讘砖讘转讜转 讜讬"讟 讜诪讜住驻讬 专"讞 讚诇讬讻讗 讘专讻转 砖"转 诪砖讗"讻 讘讘专讻转 讛砖谞讬诐 讚诇注讜诇诐 诇讗 诪砖讻讞转 诇讛 讘专讻转 讛砖谞讬诐 讘诇讗 讘专讻转 砖"转 讜诪砖讜诐 讛讻讬 驻住讬拽 讜转谞讬 讗讬谉 诪讞讝讬专讬谉 讜诪讜拽诪讬谞谉 诇讛 讻砖谞讝讻专 拽讜讚诐 讘专讻转 砖"转. 讜诪讻"砖 讚讗"砖 诇驻"诪 砖讻转讘讜 讛转讜住驻讜转 讚讛讬讻讗 砖谞讝讻专 诇讗讞专 砖"转 砖讞讜讝专 诇砖"转 讜讗"讻 诇注谞讬谉 讛讝讻专转 讙"讙 讻讬讜谉 讚讝诪谞讬谉 讚诇讬讻讗 讘专讻转 砖"转 砖驻讬专 砖讬讬讱 诇诪转谞讬 诪讞讝讬专讬谉 讗讜转讜 讚诇砖讜谉 诪讞讝讬专讬谉 砖讬讬讱 诇讙诪专讬 砖讞讜讝专 诇专讗砖 讛转驻诇讛 讻诪"砖 讛专砖讘"讗 讝"诇. 讜注讜讚 讚讘诇讗"讛 爪专讬讱 诇诪转谞讬 讘诪讬诪专讗 讚专讘 讗住讬 注讬拽专 讚讬谞讗 讚诪讞讝讬专讬谉 讗讜转讜 诇讗砖诪注讬谞谉 讛讱 诪诇转讗 讙讜驻讗 砖讞讜讝专 诇专讗砖 讛转驻诇讛 讻砖注拽专 专讙诇讬讜 )讗诇讗 讚讗驻"讛 讻转讘讜 砖驻讬专 讚讛讗 诇讬转讗 讚讻讬讜谉 讚讘诪住拽谞讗 诪讜拽讬 讛讗讬 诪讬诪专讗 讘谞讝讻专 拽讜讚诐 砖"转 讜讗"讻 诪住转诪讗 讻诇 讛诪讬诪专讗 讗讬讬专讬 讘讛讻讬 讘讬诪讜转 讛讞讜诇 讚讗讬讻讗 砖"转(. 讜讘讝讛 谞转讬讬砖讘 讙"讻 诪讛 砖讛拽砖讛 讛专砖讘"讗 讝"诇 注诇 砖讬讟转 讛住讜讘专讬诐 讚讻砖谞讝讻专 诇讗讞专 砖"转 讞讜讝专 诇砖"转 讚讗"讻 诇讗 砖讬讬讱 砖驻讬专 诇砖讜谉 诪讞讝讬专讬谉 讗讜转讜 讚讛讗 讘讘专讬讬转讗 诇讗 谞讝讻专 讘讛 讻诇诇 诇注谞讬谉 砖"转 讜讗"讻 诪诪讬诇讗 讚住转诪讗 讚诇砖讜谉 诪讞讝讬专讬谉 讗讜转讜 诇讙诪专讬 诪砖诪注 讜诇诪讗讬 讚驻专讬砖讬转 讗"砖 讚砖驻讬专 砖讬讬讱 诇诪转谞讬 诪讞讝讬专讬谉 讗讜转讜 诇讙诪专讬 讚诪砖讻讞转 诇讛 讻砖注拽专 专讙诇讬讜 讚注"讻 讛讗 讚诪讜拽诪讬谞谉 诇讘专讬讬转讗 讘讚讗讚讻讬专 讘转专 砖"转 诇讗讜 讚讜拽讗 讚讻"砖 讻砖注拽专 专讙诇讬讜 讻谉 谞"诇 谞讻讜谉:


讘讙诪'' 讗诪专 专讘讬 转谞讞讜诐 讻讜' 讟注讛 讜诇讗 讛讝讻讬专 砖诇 专"转 讘注讘讜讚讛 讞讜讝专 诇注讘讜讚讛 讻讜' 讜谞专讗讛 讚驻砖讟讗 讚诇讬砖谞讗 诪砖诪注 讚讛讗 讚拽讗诪专 讜诇讗 讛讝讻讬专 砖诇 专讗砖 讞讜讚砖 讘注讘讜讚讛 讛讬讬谞讜 砖谞讝讻专 诪讬讚 诇讗讞专 砖住讬讬诐 讘专讻转 讛注讘讜讚讛 讜注"讻 讚讛讻讬 讛讜讗 诪讚拽讗诪专 讘转专 讛讻讬 谞讝讻专 讘讛讜讚讗讛 诪砖诪注 讚讛讻讗 讗讬讬专讬 讚谞讝讻专 拽讜讚诐 讛讜讚讗讛 讜讗驻"讛 讞讜讝专 诇注讘讜讚讛 讗诇讗 砖讛讟讜专 讜讛砖"注 讘讗"讞 住讬诪谉 转讻"讘 诇讗 讻转讘讜 讻谉 讗诇讗 砖讗诐 谞讝讻专 拽讜讚诐 砖讛转讞讬诇 诪讜讚讬诐 讗讜诪专讛 讘诪拽讜诐 砖谞讝讻专. 讜诇讗 讬讚注转讬 诇驻专砖 诇砖讜谉 讞讜讝专 诇注讘讜讚讛 诇注谞讬谉 讝讛. 讜注讜讚 砖专讘讬谞讜 讬讜谞讛 讝"诇 讘砖诪注转讬谉 谞专讗讛 砖讛专讙讬砖 讘讝讛 讜讛讘讬讗 专讗讬讛 诪讻讗谉 诇注谞讬谉 讘专讻转 讛讘讚诇讛 讘讗转讛 讞讜谞谉 讜讛讘讬讗 讛讘"讬 讚讘专讬讜 讘讗"讞 住讬诪谉 专讬"讚 讜讗"讻 诇驻"讝 讬砖 诇转诪讜讛 砖讘注讬拽专 诪拽讜诐 讚讬谉 讝讛 讘讛诇讻讜转 专"讞 住讬诪谉 转讻"讘 讛砖诪讬讟 讚讘专讬 专讘讬谞讜 讬讜谞讛 讜爪"注 诇讬讬砖讘 讜诇讚注转讬 讗驻讬诇讜 诇讚讬谞讗 爪"注:


砖诐 转谞讜 专讘谞谉 讛诪讛诇讱 讘诪拽讜诐 讙讚讜讚讬 讻讜' 讘讗"讬 砖"转. 讜讬诇"讚 诇诪讗讬 讚拽讬讬"诇 讻专讘讬 讬讜讞谞谉 诇拽诪谉 驻专拽 讻讬爪讚 诪讘专讻讬谉 讚讻诇 讘专讻讛 砖讗讬谉 讘讛 诪诇讻讜转 讗讬谞讛 讘专讻讛 讜讗"讻 讛讬讗讱 讗讜诪专 讘专讻讛 讝讜 讘诇讗 诪诇讻讜转. 讜讗祝 砖讛讘"讬 讘住讬诪谉 专"讚 讻转讘 讘砖诐 讛专讜拽讞 讚讛讗 讚诇讗 诪讝讻讬专讬谉 诪诇讻讜转 讘讘专讻讜转 讬"讞 讛讬讬谞讜 诪砖讜诐 讚讘专讻讜转 讛转驻诇讛 诇讗 讛讜讬 讘讻诇诇 诪讬诪专讗 讚专讘讬 讬讜讞谞谉 讚诇讗 讗讬讬专讬 讗诇讗 讘讘专讻讜转 讛谞讛谞讬谉 讜讘专讻转 讛诪爪讜转 诪"诪 诪讘讜讗专 讚讛专讜拽讞 诇讗 谞讞讬转 诇住讘专转 讛转讜住' 诇拽诪谉 讚诇专讘讬 讬讜讞谞谉 讗诇拽讬 讗讘专讛诐 砖讗讜诪专讬诐 讘讬"讞 讛讜讬 讘诪拽讜诐 诪诇讻讜转 讜诪诪讬诇讗 诇诪讛 砖讗讬谉 讗讜诪专讬诐 诪诇讻讜转 讘讻诇 砖讗专 讘专讻讜转 讬"讞 讛讬讬谞讜 诪砖讜诐 讚讛讜讬 讘专讻讛 讛住诪讜讻讛 诇讞讘专转讛. 诪砖讗"讻 诇砖讬讟转 讛转讜住驻讜转 讙讜驻讬讬讛讜 拽砖讛 讛讛讬讗 讚讛讻讗 讚讛讗 讛讛讬讗 转驻诇讛 拽爪专讛 讚讛讻讗 诇讗讜 讘专讻讛 讛住诪讜讻讛 诇讞讘专转讛 讛讬讗 讗驻"讛 讗讬谉 讗讜诪专讬诐 讘讛 诪诇讻讜转. 讜讻诪讜 讻谉 讬砖 诇讚拽讚拽 诇诪讛 讗讬谉 驻讜转讞转 讘讘专讜讱 讜讘讗诪转 讚注诇 砖讬讟转 讛讙诪专讗 讙讜驻讗 诇讗 拽"诪 讚讗驻砖专 讚讗讬谉 讛"谞 讚讛讗讬 讘讗"讬 讚讛讻讗 诇讗 讛讜讬 注谞讬谉 讘专讻讛 讻诇诇 讗诇讗 讻转驻诇讛 讘注诇诪讗 讜讛讬讬谞讜 诇驻"诪 讚驻专讬砖讬转 诇注讬诇 讚讘诪讛 砖讗讜诪专 讘讗"讬 讛讜讬 讘专讻讛 诇讘讟诇讛 讻诪讜 砖讛讜讻讞转讬 讘专讗讬讜转 讘专讜专讜转. 诪砖讗"讻 诇砖讬讟转 讛转讜住' 讚诇注讬诇 讘讚"讛 诪驻谞讬 砖讬讻讜诇 砖讻转讘讜 砖讗讬谉 诇讜诪专 讘讗"讬 讗诐 诇讗 讘讘专讻讛 讙诪讜专讛 砖转拽谞讜 讞讻诪讬诐 讗"讻 讛讚专讗 拽讜砖讬讗 诇讚讜讻转讗 讜诪讛 砖讬砖 诇讬讬砖讘 讘讝讛 讬讘讜讗专 讘拽"讗 讜注讬讬谉 注讜讚 讘住诪讜讱:


砖诐 讗"诇 讗诇讬讛讜 诇专讘讬 讬讛讜讚讛 讻讜' 讜讻砖讗转讛 讬讜爪讗 诇讚专讱 讛诪诇讱 讘拽讜谞讱 讜爪讗. 讜讗住讬拽谞讗 讚讛讬讬谞讜 转驻诇转 讛讚专讱 讜诪住讬讬诐 讘讛 讘讗"讬 砖"转. 讜讻讗谉 谞诪讬 讬砖 诇讚拽讚拽 讬讜转专 讚拽砖讛 诪讻讗谉 注诇 砖讬讟转 讛转讜住' 讚诇注讬诇 砖讻转讘讜 砖讗讬谉 诇讜诪专 讘讗"讬 砖"转 讜讛讻讗 讜讚讗讬 诇讬讻讗 诇诪讬诪专 砖讘专讻讛 讝讜 谞转拽谞讛 诪讬诪讬 讗谞砖讬 讻谞住转 讛讙讚讜诇讛 讚讛讗 讜讚讗讬 诇讬转讗 诪讚讗"诇 讗诇讬讛讜 诇专"讬 讛诪诇讱 讘拽讜谞讱 讜爪讗 讚诇讗 诪砖诪注 讗诇讗 诇' 转驻诇讛 讘注诇诪讗 讜讗"讻 讗诪讗讬 诪住讬讬诐 讘讛 住转诪讗 讚转诇诪讜讚讗 讚诪住讬讬诐 讘讛 讘讗"讬 砖"转. 诪讬讛讜 讬砖 诇讬讬砖讘 砖讛专讬 讛转讜住' 诇注讬诇 讻转讘讜 讛讟注诐 讚讗讬谉 诇讜诪专 讘讗"讬 砖"转 讚讛讜讬 讻诪讜住讬祝 注诇 讛讘专讻讜转 讜诪讚诪讜 诇讛 诇诪转驻诇诇 转驻诇讛 讬转讬专讛 讻砖讻讘专 讛转驻诇诇 讘讜讚讗讬 讚讗住讜专 诇砖讬讟转讬讬讛讜 讜讗"讻 诇驻"讝 讛讗 诪砖诪注 诇注讬诇 讚祝 讻"讗 讚诇讻"注 注"讬 讞讬讚讜砖 诪讜转专 诇讛转驻诇诇 转驻诇讛 讬转讬专讛 讜讗"讻 讛"谞 讻讬讜谉 砖讬讜爪讗 诇讚专讱 讗讬谉 诇讱 讞讬讚讜砖 讬讜转专 诪讝讛. 讜注讜讚 谞"诇 讚讻诇 讚讘专讬 讛转讜住' 诇注讬诇 讘讚"讛 诪驻谞讬 砖讬讻讜诇 讛讬讬谞讜 讻砖讗讜诪专 讘讗"讬 砖"转 讘转讞谞讜谞讬诐 讛住诪讜讻讬诐 诇讗转专 转驻诇转讜 砖讻谉 诪砖诪注 诪诪"砖 讗讞专 砖住讬讬诐 讚讘专讬 转讞谞讜谞讬诐 诪讬讜砖讘. 讜讛谞专讗讛 诪诇砖讜谉 讝讛 讚讗砖专讬 砖讗讞专 讛转驻诇讛 讜拽讚讜砖讛 讚住讬讚专讗 讚专讘讗 诇爪讬讜谉 讻讬讜谉 讚砖讬讬讻讬 谞诪讬 诇住讚专 转驻诇讜转 讗"讻 诪讛 砖讗讜诪专 转讞谞讜谞讬诐 讗讞专 讝讛 讗讻转讬 诪讞讝讬 讻诪讜住讬祝 注诇 讘专讻讜转 讬"讞 讚转驻诇讛 讗诐 诪住讬讬诐 讘讛诐 讘讗"讬 砖"转 讜诪砖讜诐 讛讻讬 讗讬谉 诇讗讜诪专讜 诪砖讗"讻 讘诪讬 砖讻讘专 讛转驻诇诇 讜讛住讬讞 讚注转讜 诪转驻诇转讜 讜讗讞"讻 专讜爪讛 诇讛转驻诇诇 讗讬讝讛 转驻诇讛 诇砖讗诇转 爪专讻讬讜 讗驻砖专 讚讛转讜住' 讙讜驻讬讬讛讜 诪讜讚讜 讚讗讬谉 讻讗谉 讗讬住讜专 讗诐 诪住讬讬诐 讘讛谉 讘讗"讬 砖"转 讻谞"诇 讜注讬讬谉 注讜讚 讘拽"讗:





爪诇"讞

讟注讛 讜诇讗 讛讝讻讬专 砖诇 专"讞 讜讻讜'. 讜讬砖 诇讚拽讚拽 诇诪讛 讛讗专讬讱 讘讝讻专讜谞讜转 讜讘拽讬爪讜专 讛诇"诇 讟注讛 讜诇讗 讛讝讻讬专 砖诇 专"讞 讘注讘讜讚讛 讜谞讝讻专 拽讜讚诐 砖住讬讬诐 转驻诇转讜 讞讜讝专 诇注讘讜讚讛 讜讗诐 住讬讬诐 讞讜讝专 诇专讗砖. 讜讛谞讛 注讜讚 谞专讗讛 诇讚拽讚拽 讚讛讱 讞讜讝专 诇注讘讜讚讛 讛专讗砖讜谉 讚谞拽讟 讘诪讛 诪讬讬专讬 讜讛讬讻谉 谞讝讻专 讚讛专讬 讗讞"讻 拽讗诪专 谞讝讻专 讘讛讜讚讗讛 讜讗"讻 诪讬讬专讬 讻讗谉 砖谞讝讻专 拽讜讚诐 砖讛转讞讬诇 诪讜讚讬诐 讗"讻 讗讬讱 砖讬讬讱 讻讗谉 诇砖讜谉 讞讜讝专 讜诇讛讬讻谉 讛讜讗 讞讜讝专 讜讛专讬 诪讘讜讗专 讘砖"注 住讬' 拽讬"讚 住"讜 讜讝"诇 讘讚"讗 砖诪讞讝讬专讬谉 讗讜转讜 讜讻讜' 讻砖住讬讬诐 讻诇 讛讘专讻讛 讜讛转讞讬诇 讘专讻讛 砖诇讗讞专讬' 讗讘诇 讗诐 谞讝讻专 拽讜讚诐 砖住讬讬诐 讛讘专讻讛 讬讗诪专 讘诪拽讜诐 砖谞讝讻专 讜讗驻讬诇讜 讗诐 住讬讬诐 讛讘专讻讛 讜谞讝讻专 拽讜讚诐 砖讛转讞讬诇 讗转讛 拽讚讜砖 讗"爪 诇讞讝讬专 讗诇讗 讗讜诪专 诪砖讬讘 讛专讜讞 讜讻讜' 讘诇讗 讞转讬诪讛. 讜讻"驻 讘住讬' 转讻"讘 住注讬祝 讗' 诇注谞讬谉 讬注诇讛 讜讬讘讜讗 讚讛讗 讚诪讞讝讬专讬谉 讗讜转讜 讛讜讗 讚讜拽讗 讘砖讛转讞讬诇 诪讜讚讬诐 讗讘诇 讗诐 诇讗 讛转讞讬诇 诪讜讚讬诐 讗讜诪专讜 讘诪拽讜诐 砖谞讝讻专 讬注"砖 讜讗"讻 拽砖讛 讻讗谉 讛讘讘讗 专讗砖讜谞讛 砖讗诪专 讞讜讝专 诇注讘讜讚讛 讻讬讜谉 砖诪讬讬专讬 拽讜讚诐 砖讛转讞讬诇 讛讜讚讗讛 讗讬讱 砖讬讬讱 讞讜讝专 砖讛专讬 讗讬谞讜 讞讜讝专 诇诪驻专注 讻诇诇 讛诇讗 讗讜诪专讜 讘诪拽讜诐 砖谞讝讻专. 讜专讘讬谞讜 讬讜谞讛 讛讜讻讬讞 讘讗诪转 诪讻讗谉 砖讗驻讬' 诇讗 讛转讞讬诇 讘专讻讛 讗讞专转 爪专讬讱 诇讞讝讜专 讗讘诇 讚注转 讛砖"注 拽砖讛. 讜诇讻谉 谞诇注"讚 讚讛讱 讗讜诪专讜 讘诪拽讜诐 砖谞讝讻专 诇讗讜 讻诇诇 诪诇讗 讛讜讗. 讜讛谞讛 诪拽讬专 砖诇 讚讬谉 讝讛 讛讜讗 讚讘专讬 讗讘讬 讛注讝专讬 砖讛讘讬讗 讛讟讜专 讘住讬' 拽讬"讚 讜讛专讗"砖 讛讘讬讗讜 讘专讗砖 诪住' 转注谞讬转 讜讛专讗讘"讬 诪讬讬专讬 讘谞讝讻专 讘讬谉 讘专讻讛 诇讘专讻讛 讗讘诇 讘谞讝讻专 讘讗诪爪注 讛讘专讻讛 讚注转 专讗讘"讬 砖讞讜讝专 诇诪讻诇讻诇. 讗讘诇 讛专讗"砖 讻转讘 砖诐 讜讝"诇 讜诇"谞 讚讛讗 讚拽讗诪专 讜讻讜' 讛讬讬谞讜 讗诐 住讬讬诐 讻诇 讛讘专讻讛 讜讗讝 讞讜讝专 讜讻讜' 讗讘诇 讗诐 谞讝讻专 拽讜讚诐 砖住讬讬诐 讛讘专讻讛 讗讜诪专 讘诪拽讜诐 砖谞讝讻专 砖诇讗 拽讘注讜 讞讻诪讬诐 诪拽讜诐 诇讛讝讻专讛 讘转讜讱 讛讘专讻讛 讗诇讗 讗诪专讜 诪讝讻讬专讬谉 讙讘讜专转 讙砖诪讬诐 讘转讞"讛 讜讻讜' 注"砖 讘专讗"砖. 讜讗"讻 讛讜讗 讛讚讬谉 讜讛讜讗 讛讟注诐 讘讬注诇讛 讜讬讘讜讗 讘注讘讜讚讛 砖讙"讻 诇讗 拽讘注讜 讞讻诪讬' 诪拽讬诐 专拽 住转诐 讗诪专讜 讘诪住' 砖讘转 讚祝 讱"讚 注"讗 讬诪讬诐 砖讬砖 讘讛诐 诪讜住祝 讻讙讜谉 专"讞 讜讻讜' 讜讗讜诪专 诪注讬谉 讛诪讗讜专注 讘注讘讜讚讛 讜讻讜' 讜讝讛讜 讟注诪讜 砖诇 讛砖"注 砖驻住拽 讻谉 讘住讬' 拽讬"讚 讜讘住讬' 转讻"讘. 讜讗谞讬 讗讜诪专 讚转讬谞讞 讗诐 谞讝讻专 拽讜讚诐 砖讗诪专 讜谞讗诪谉 讗转讛 诇讛讞讬讜转 诪转讬诐 讘讛讝讻专讛 讗讜 拽讜讚诐 讜转讞讝讬谞讛 注讬谞讬谞讜 讘注讘讜讚讛 诇注谞讬谉 讬注诇讛 讜讬讘讜讗 讗讘诇 讗诐 讻讘专 讗诪专 注讚 讘专讜讱 讗转讛 讗讬讱 讬驻住讬拽 讘诪砖讬讘 讛专讜讞 讘转讞"讛 讗讜 讘讬注诇讛 讜讬讘讜讗 讘注讘讜讚讛 讜讛专讬 爪专讬讱 诪注讬谉 讛讞转讬诪讛 住诪讜讱 诇讞转讬诪讛 讜爪专讬讱 注讻"驻 诇讞讝讜专 讜诇讜诪专 讜谞讗诪谉 讗转讛 讜讻讜' 讘转讞讬讛 讜诇讞讝讜专 诇讜转讞讝讬谞讛 注讬谞讬谞讜 讘注讘讜讚讛 讜注"讝 讻讬讜谞讜 讻讗谉 讘住讜讙讬讗 讚讬讚谉 砖讞讜讝专 诇注讘讜讚讛 讛讬讬谞讜 讘谞讝讻专 讗讞专 砖讗诪专 讘砖讜讘讱 诇爪讬讜谉 讘专讞诪讬诐 讜讻讬讜谉 砖注讻"驻 爪专讬讱 诇讞讝讜专 讜诇讜诪专 砖谞讬转 诪讛 砖讻讘专 讗诪专 爪专讬讱 讛讜讗 诇讞讝讜专 诇转讞诇转 讛讘专讻讛 讻讬 讻谉 诪砖诪注讜转 诪讛 砖讗诪专讜 讞讜讝专 诇注讘讜讚讛. 讜讘讝讛 讗驻砖专 诇拽讬讬诐 讚讘专讬 专讗讘"讬 砖讛讘讬讗 讛专讗"砖 砖诐 讘专讬砖 转注谞讬转 讜讝"诇 砖诐 诇讗 讗诪专 诪讜专讬讚 讛讙砖诐 诪讞讝讬专讬谉 讗讜转讜 讻转讘 专讗讘"讬 讝"诇 讚讗"爪 诇讞讝专 诇专讗砖 讛讘专讻讛 讗诇讗 讞讜讝专 讜讗讜诪专 诪砖讬讘 讛专讜讞 讜诪讜专讬讚 讛讙砖诐 诪讻诇讻诇 讞讬讬诐 讜讻讜' 讚专讗讘"讬 诪讬讬专讬 讘砖讻讘专 讗诪专 讜谞讗诪谉 讗转讛 诇讛"诪 讻讬讜谉 砖注"讻 讞讜讝专 诇讜诪专 诪讛 砖讻讘专 讗诪专 讬讞讝讜专 诇诪拽讜诪讜 讛诪讬讜讞讚 诇讜 讻诪讜 讻讗谉 砖讗诪专讜 讞讜讝专 诇注讘讜讚讛. 讜讘讝讛 讻讘专 讛讜谞讞 诇谞讜 诪讛 砖讚拽讚拽谞讜 诇诪讛 讛讗专讬讱 讻讗谉 讘讝讻专讜谞讜转 讜诇诪讛 诇讗 拽讗诪专 住转诐 讟注讛 讜诇讗 讛讝讻讬专 砖诇 专"讞 讜讻讜' 讚讗讝 诇讗 讛讜讛 砖诪注讬谞谉 讞讬讚讜砖 讝讛 讚诇驻注诪讬诐 讙诐 讘讗讜转讛 讘专讻讛 讚注讘讜讚讛 注爪诪讛 爪专讬讱 诇讞讝专 诇专讗砖 讛讘专讻讛 讻谞诇注"讚. 专讗讛 讝讛 讚讘专 讞讚砖 诪讛 砖诇讗 谞讝讻专 讘讛驻讜住拽讬诐:


转"专 讛诪讛诇讱 讘诪拽讜诐 讙讚讜讚讬 讜讻讜' 专讬"讗 砖诪注 砖讜注转 讜讻讜'. 诇讻讗讜专讛 拽砖讛 讜讛专讬 专"讬 讘诪砖谞转讬谞讜 讗诪专 砖转驻诇讛 拽爪专讛 砖诪转驻诇诇 讛讛讜诇讱 讘诪拽讜诐 住讻谞讛 讛讜讗 讛讜砖注 讜讻讜' 讘讻诇 驻专砖转 讛注讘讜专 讜讻讜' 讜讗"讻 拽砖讛 讚专"讬 讗讚专"讬 讻讗谉 讘讘专讬讬转讗. 讜注讜讚 讚讛专讬 讻讗谉 讘讘专讬讬转讗 谞讚讞讜 讚讘专讬 专"讗 讜讚讘专讬 专"讬 讜讗讬驻住拽讗 讛诇讻讛 讻讗讞专讬' 讜讻谉 驻住拽讜 讻诇 讛驻讜住拽讬诐 讜讗"讻 讙诐 讚讘专讬 专"讬 讚诪砖谞转讬谞讜 谞讚讞讜,. 讜讛讘专讟谞讜专讛 讘诪砖谞转讬谞讜 讻转讘 砖讗讬谉 讛诇讻讛 讻专' 讬讛讜砖注 讜讚讘专讬讜 诇拽讜讞讬诐 诪讚讘专讬 讛专诪讘"诐 讘驻讬专讜砖 讛诪砖谞讛. 讜诇诪讗讬 讛诇讻转讗 驻讬专砖讜 讘讙诪专讗 诪讗讬 驻专砖转 讛注讘讜专 讜讗讬讻讗 转专讬 诇砖讜谞讜转 讘讚讘专讬 诪专 注讜拽讘讗 讜讬讛讬' 讻"讝 砖诇讗 讗诇讬讘讗 讚讛诇讻转讗. 讜讛谞诇注"讚 讘讝讛 讚讬砖 讛驻专砖 讘讬谉 诪拽讜诐 住讻谞讛 讛谞讝讻专 讘诪砖谞转讬谞讜 讜讘讬谉 诪拽讜诐 讙讚讜讚讬 讞讬' 讜诇住讟讬诐 砖讘讘专讬讬转讗 讚诪拽讜诐 住讻谞讛 砖讘诪砖谞转讬谞讜 讛讜讗 砖讬砖 拽讜爪讬诐 讜讘专拽谞讬诐 讜驻讞转讬诐 讘讚专讱 讜讘讚讘专讬诐 讻讗诇讜 讬砖 讬讻讜诇转 讘讬讚 讗讚诐 诇砖诪讜专 注爪诪讜 讜讗注驻讬"讻 爪专讬讱 专讞诪讬诐 砖诇讗 讬砖讙讛 注"讬 讛注诇诪转 注讬谉 讗讜 砖讻讞讛 讜讟专讚讛 讘诪讞砖讘转讜.. 讗诪谞诐 讛住讻谞讛 砖讘讘专讬讬转讗 讛讜讗 诪讞讬讜转 讜诇住讟讬诐 砖讘讝讛 爪专讬讱 砖诪讬专讛 讬转讬专讛 诪谉 讛砖诪讬诐 讜讗讬谉 诪讜注讬诇 讘讝讛 诪讛 砖讛讗讚诐 诪砖诪专 注爪诪讜 讻讬 讗讬谉 讛讚讘专 讘讬讚讜 诇讗 诪讬讘注讬' 砖诪讬专讛 诪讛诇住讟讬诐 砖讛讗讚诐 讛讜讗 讘注诇 讛讘讞讬专讛 讛砖诪讬专讛 拽砖讛 诪讗讚 讗诇讗 讗驻讬' 讛砖诪讬专讛 诪讞讬讜转 砖讛诐 讻讜讜谞转谉 诇讛讝讬拽 讙"讻 爪专讬讱 砖诪讬专讛 讬讜转专 诪砖诪讬专转 驻讞转讬诐 讜讘专拽谞讬诐 讜诇讻谉 讘诪砖谞转讬谞讜 砖诪讬讬专讬 讘诪拽讜诐 住讻谞讛 诪爪讚 讛诪拽讜诐 讜诇讗 诪讞诪转 讞讬讜转 讜诇住讟讬诐 讚讬 讘转驻诇转 讛讜砖注 讜讻讜' 讜讗讬谉 讘讝讛 驻诇讜讙转讗 讜讘讘专讬讬转讗 砖诪讬讬专讬 讘诪拽讜诐 讙讚讜讚讬 讞讬' 讜诇住讟讬诐 爪专讬讱 诇讛注诪讬拽 讘转驻诇讛 讬讜转专 讜讘讝讛 谞讞诇拽讜 讛转谞讗讬诐 讘谞讜住讞转 讛转驻诇讛. 讜讝讛 讻讜讜谞转 专砖"讬 讻讗谉 讘讚"讛 砖讜注转 诇砖讜谉 讙谞讬讞讛 讬讜转专 诪转驻诇讛 讜诇讻讗讜专讛 诪讛 讘注讬 专砖"讬 讘讝讛. 讜诇驻诪"砖 谞讬讞讗 讚专砖"讬 专爪讛 诇转专抓 诪讚讜注 讗诪专 讻讗谉 专"讬 谞讜住讞讗 讗讞专转 诪诪讛 砖讗诪专 讘诪砖谞转讬谞讜 讜爪专讬讱 诇讜诪专 诇驻讬 砖讻讗谉 讛住讻谞讛 讛讬讗 讬讜转专 爪专讬讱 转驻诇讛 讬讜转专 讜诇讻讗讜专讛 讘诪讛 讛讬讗 谞讜住讞讗 讝讜 讬讜转专 诪讛转驻诇讛 砖讗诪专 讘诪砖谞转讬谞讜 讜诇讻谉 驻讬专砖 专砖"讬 砖诇砖讜谉 砖讜注转 讛讬讗 诇砖讜谉 讙谞讬讞讛 讬讜转专 诪转驻诇讛. 讜诇驻讬"讝 讬砖 讞讬诇讜拽 讘讬谉 诪拽讜诐 住讻讻讛 诇诪拽讜诐 讙讚讜讚讬 讞讬' 讜诇住讟讬诐. 讜讗谞讬 转诪讛 砖诇讗 谞讝讻专 讝讛 讘砖讜诐 驻讜住拽 讜讗讚专讘讛 讛专诪讘"诐 讘住讜祝 驻"讚 诪讛诇' 转驻诇讛 讜讛讟讜专 诇讗 讝讻专讜 专拽 转驻诇转 爪专讻讬 注诪讱 讜讻讜'. 讜讛诪注"诪 讛专讙讬砖 讘住转讬专转 讚讘专讬 专"讬 讘诪砖谞转讬谞讜 注诐 讚讘专讬 专"讬 讘讘专讬讬转讗 讜讻' 砖爪"诇 讚转专讬 转谞讗讬 讗诇讬讘讗 讚专"讬. 讜诇讚注转讬 讗讬谉 诇讜诪专 讻谉 诪住讘专讗 专拽 讘诪拽讜诐 砖讗诪专讜 讻谉 讞讻诪讬 讛转诇诪讜讚. 讜诇讻谉 诇注谞"讚 诪讞讜讜专转讗 讻诪讜"砖 讗讘诇 诪讛 讗注砖讛 讛专诪讘"诐 诇讗 驻住拽 讻谉 讜讗讚专讘讛 讘驻讬专讜砖 讛诪砖谞讛 讚讞讛 讚讘专讬 专"讬 诪讛诇讻讛. 讜注讬讬谞转讬 讘转讜住驻转讗 讜讛谞讛 诇讗 谞讝讻专讜 讚讘专讬 专"讬 讻诇诇 讘转讜住驻转讗 讜诇讗 谞砖谞讛 砖诐 专拽 讚讘专讬 专"讗 讜讚讘专讬 专讗讘"爪 讜讚讘专讬 讗讞专讬' 讜讘诇讬 住驻拽 砖讝讜 讛讬讗 谞讜住讞转 讛专诪讘"诐. 讜注讬讬谉 讘讞讬讚讜砖讬 讗讙讚讜转 诪讛专砖"讗:


讛诪诇讱 讘拽讜谞讱 讜爪讗. 诇砖讜谉 讛诪诇讱 诪砖诪注 砖讬转讬讬注抓 讗诐 讬爪讗 讗讜 诇讗 讚讗诇"讻 讛"诇 诇诪讬诪专 讜讻砖讗转讛 讬讜爪讗 诇讚专讱 讛转驻诇诇 诇驻谞讬 拽讜谞讱 讜爪讗 讗讘诇 诇砖讜谉 讛诪诇讱 讛讬讬谞讜 注爪讛 讜谞讟讬诇转 专砖讜转. 讜诇讻讗讜专讛 转诪讜讛 讚讗讬讱 讬讚注 讗诐 谞转谞讜 诇讜 专砖讜转 讜谞专讗讛 砖讛讜讗 注诇 讚专讱 讚讘专讬 专讞讘"讚 讘住"驻 讗讬谉 注讜诪讚讬谉 砖讗诪专 讗诐 砖讙讜专讛 转驻诇转讬 讘驻讬 讜讻讜' 讛讻讬 谞诪讬 讗诐 讬专讗讛 砖转驻诇转 讛讚专讱 砖讙讜专讛 讘驻讬讜 讬爪讗 讜讗诐 诇讗讜 讗诇 讬爪讗. 讜讘讝讛 谞讬讞讗 砖讗诇讬' 讛讜爪专讱 诇讛讝讛讬专讜 注诇 转驻诇转 讛讚专讱 讜讛诇讗 讝讛 诪讜讟诇 注诇 讻诇 讛讬讜爪讗 诇讚专讱. 讜诇驻诪"砖 谞讬讞讗 砖讗诇讬' 讛讝讛讬专讜 砖讬砖讙讬讞 讗诐 讛转驻诇讛 讗讝 砖讙讜专讛 讘驻讬讜 砖讜讘 诪爪讗转讬 讘讗"专 砖讻转讘 讻谉 讘砖诐 讛砖诇"讛 讜讛谞讗谞讬 砖讻讜讜谞转讬 诇讚注转讜. 砖讜讘 注讬讬谞转讬 讘砖诇"讛 讚祝 拽讟"讜 讜专讗讬转讬 砖讛讘讬讗 讛讱 讚专讞讘"讚 诪诪砖 讻讚讘专讬讬 讜讙诐 讛讜讗 诪驻讬 讛砖诪讜注讛 讗诪专讜. 讜讗诪谞诐 诇诪注谉 诇讗 讗讛讬' 专拽 讻讗讜诪专 讗祝 讗谞讬 讻诪讜讛讜 讗诪专转讬 诇讛讜住讬祝 诪住讘专讗. 讜讛讜讗 讻讬 讛讗 讜讚讗讬 诇讗讜 讻诇 讗讚诐 讝讜讻讛 诇诪讛 砖讝讻讛 专讞讘"讚 砖讬砖讙讬讞讜 诪谉 讛砖诪讬诐 诇讛讜讚讬注讜 转讬讻祝 讗诐 谞转拽讘诇讛 转驻诇转讜 讜诇砖讗专 讗讬谞砖讬 讗讬谉 砖讙讬专转 讛转驻诇讛 专讗讬' 诇讟讜讘讛 讜诇讗 讛讛讬驻讜讱 诇专注讛. 讜讛谞讛 诇专讞讘"讚 讜讞讘专讬讜 讟讜讘 讛讜讗 诇讛诐 砖诇讗 诇砖转讜祝 讛转驻诇讛 讘诇砖讜谉 专讘讬诐 讻讬 讗讝 讗讬谉 讛砖讙讬专讛 专讗' 砖谞转拽讘诇 注诇 讗讜转讜 讛讬讞讬讚 讜诇讗 讛讛讬驻讜讱 专讗讬' 诇专注讛 注诇 讗讜转讜 讛讗讬砖 讻讬 讗讜诇讬 讛住讬诪谉 讛讟讜讘 讗讜 讛驻讻讜 讛讜讗 注诇 讛讗讞专讬诐 砖讻诇诇 讘讘拽砖转讜. 讜诇讻谉 专讘 讬讛讜讚讛 砖讗诪专 诇讜 讗诇讬' 讛诪诇讱 讜讻讜' 讗"讻 讘讬砖专讜 砖讛讜讗 讞砖讜讘 讘砖诪讬诐 诇讛讜讚讬注讜 注爪讛 谞讻讜谞讛 注"讬 转驻诇转讜 讻诪讜 专讞讘"讚. 讜注诇 讗讚诐 讻讝讛 驻讬专砖讜 讘讙诪专讗 诪讗讬 转"讛 讜讗讞讝讜 诇砖讜谉 讬讞讬讚 讗讘诇 讗讘讬讬 注诇 专讜讘讗 讚注诇诪讗 拽讗讬 讜专讜讘讗 讚注诇诪讗 诇讗讜 讻专讞讘"讚 讛诪讛 讜诇讛诐 讗讚专讘讛 讟讜讘 诇砖转祝 注诐 爪讘讜专讗 砖讬讜注讬诇 讝讻讜转 讛专讘讬诐 砖转拽讜讘诇 转驻诇转讜:


转讜住' 讚"讛 讗"讚 讜讻讜'. 专讘 讗诇驻住 驻住拽 讻讗"讚 讜讻讜'. 讜诇讻讗讜专讛 讻讬讜谉 讚诪讬诇讬 讚专讘谞谉 讛讬讗 砖转驻诇讛 讛讬讗 专拽 诪讚专讘谞谉 讜拽"讜 讛讝讻专转 讛诪讗讜专注 讗驻讬' 诇讚讘专讬 讛专诪讘"诐 讗讬谞讜 讗诇讗 诪讚专讘谞谉 讜讗"讻 讛讬' 诇谞讜 诇驻住讜拽 诇拽讜诇讗 讜讻诪讘讜讗专 讘专讗砖 驻专拽 讗讬谉 诪注诪讬讚讬谉 住讬' 诇"讛 砖讻转讘 专讘 讗诇驻住 驻住拽 讻诇讬砖谞讗 讘转专讗 讗注"讙 讚讘砖诇 住讜驻专讬诐 讛讜讗 讜讛讜讛 诇谉 诇诪讬讝诇 诇拽讜诇讗 讗驻砖专 讚诪砖讜诐 讞讜诪专讛 讚住转诐 讬讬谞谉 驻住拽 诇讞讜诪专讛 注讻"诇 讛专讗"砖. 讛专讬 讚讘砖讗专 转专讬 诇讬砖谞讬 讘砖"住 讗讝诇讬谞谉 讘砖诇 住讜驻专讬诐 诇拽讜诇讗 讗驻讬诇讜 讗诐 诇讬砖谞讗 讘转专讗 讛讜讗 诇讞讜诪专讛. 讜谞专讗讛 讚讛讬讬谞讜 讟注诪讗 砖驻住拽讜 讻诇 讛驻讜住拽讬诐 讻讗谉 讻讗讬讻讗 讚讗诪专讬 讛讜讗 诪砖讜诐 讚讗诐 讛讚讬谉 谞讜转谉 砖讬讞讝讜专 诇专讗砖 讜讛讜讗 讞讝专 专拽 诇注讘讜讚讛 诇讗 讚讬 砖转驻诇转讜 诇讗 注诇转讛 诇讜 讗诇讗 讗驻讬诇讜 讛谞讱 砖诇砖 讘专讻讜转 砖讛讞讝讬专 讛诪讛 讘专讻讛 诇讘讟诇讛 讚讗驻讬诇讜 诇专' 讬讜讞谞谉 讚住"诇 讛诇讜讗讬 砖讬转驻诇诇 讗讚诐 讻诇 讛讬讜诐 讻诇讜 讛讬讬谞讜 讻诇 转驻诇转 砖诪谞讛 注砖专讛 讻转拽谞转 讞讝"诇 专砖讗讬 讛讜讗 诇讛转驻诇诇 讻谉 讚专讱 谞讚讘讛 讗讘诇 讜讚讗讬 砖讗讬谞讜 讬讻讜诇 诇讛转驻诇诇 专拽 讻诪讛 讘专讻讜转 诪讛转驻诇讛 讚专讱 谞讚讘讛 讗讘诇 讗讬驻讻讗 讛讬讻讬 砖讞讝专 诇专讗砖 讗驻讬诇讜 讗诐 讛讬' 讛讚讬谉 砖讗"爪 诇讞讝讜专 诇专讗砖 讗讬谉 讻讗谉 讘专讻讛 诇讘讟诇讛 砖转注诇讛 转驻诇转讜 诇谞讚讘讛 讜诇讻谉 讛讻专讬注讜 讛驻讜住拽讬诐 讻诇讬砖谞讗 讚讗讬讻讗 讚讗诪专讬 砖讘讝讛 注讻"驻 谞讬爪诇谞讜 诪讞砖砖 讘专讻讛 诇讘讟诇讛 讜诇驻讬"讝 讗诐 讗讬专注 讚讘专 讝讛 讘砖讘转 砖诇 专"讞 讜砖讻讞 讘砖讞专讬转 讗讜 讘诪谞讞讛 诪诇讛讝讻讬专 讬注诇讛 讜讬讘讜讗 讜谞讝讻专 讻砖讙诪专 转驻诇转讜 讜注讚讬讬谉 诇讗 注拽专 专讙诇讬讜 讗驻讬诇讜 讗讬谞讜 专讙讬诇 诇讜诪专 转讞谞讜谞讬诐 讗"爪 诇讞讝讜专 讗诇讗 诇注讘讜讚讛 诇讛谞讱 驻讜住拽讬诐 砖讗讬谉 诪转驻诇诇讬诐 转驻诇转 谞讚讘讛 讘砖讘转 讜讻谉 驻住拽 讘砖"注 住讬' 拽"讝 讻讛谞讬 驻讜住拽讬诐 砖讗讬谉 诪转驻诇诇讬诐 转驻诇转 谞讚讘讛 讘砖讘转 讜讗"讻 讛讬' 诇讛驻讜住拽讬' 诇讞诇拽 讘讚讬谉 讝讛 砖注拽专 专讙诇讬讜 讘讬谉 砖讘转 诇讞讜诇 讜诇讗 诪爪讗转讬 讞讬讚讜砖 讝讛 讘讛驻讜住拽讬诐. 讜讗讜诇讬 讙诐 讘砖讘转 注讚讬祝 诇讞讝讜专 诇专讗砖 讻讬讜谉 砖讬砖 驻讜住拽讬诐 砖讙诐 讘砖讘转 讬讻讜诇 诇讛转驻诇诇 谞讚讘讛. 讜注讬讬谉 讘讟讜专 住讬诪谉 拽"讝:





驻转讞 注讬谞讬诐

 注诐 讚诪讚讜诪讬 讛讞诪讛. 讘砖注讛 砖讬讜爪讗 讜谞讻谞住 讛讜讗 讗讚讜诐 讻讚诐 讜讝讛讜 讚诪讚讜诪讬. 转讜住' 讬砖谞讬诐 讻"讬:


讘砖注讛 砖讗转讛 诪转诪诇讗 注诇讬讛诐 注讘专讛 讻讗砖讛 注讜讘专讛 讜讻讜' 讗讬讻讗 讚讗诪专讬 讗驻讬诇讜 讘砖注讛 砖讛诐 注讜讘专讬诐 注诇 讚"转 讜讻讜'. 爪专讬讱 诇讚注转 讘诪讗讬 拽诪驻诇讙讬. 讜讗驻砖专 讘诪讛 砖讬讚讜注 砖讗讞专 砖注讘专 讛注讘讬专讛 谞讘专讗 诪砖讞讬转 讗讞讚 讜注讜诇讛 诇诪注诇讛 诇拽讟专讙 讜诇砖讗讜诇 诪讝讜谉 讜诇讝讛 谞拽专讗 讻讘讬讻讜诇 诪诇讱 注诇讜讘 讻诪"砖讛专讘 讛拽讚讜砖 诪讛专"诐 拽讜专讚讬讘讬专"讜 讝诇讛"讛 讘住驻专 转讜诪专 讚讘讜专讛 讘驻讬专讜砖 谞讜砖讗 注讜谉 讜讝"砖 讗祝 讘砖注讛 砖讗转讛 诪转诪诇讗 注诇讬讛' 注讘专讛 砖讛诪砖讞讬转 砖讘专讗 诇讛讻注讬住 讞"讜 砖讜讗诇 诪讝讜谞讜转 讗驻"讛 转专讞诐 注诇讬讛诐. 讜讗讬讻讗 讚讗诪专讬 住讘专 讻讬 诇讗 谞讻讜谉 诇砖讗讜诇 讝讛 讗祝 砖讬讚注谞讜 砖讛讜讗 专讞讜诐 诪"诪 诇讗 诪谉 讛砖诐 讛讜讗 讗讱 讛讘拽砖讛 讛讬讗 讘砖注讛 砖讛诐 注讜讘专讬谉 注诇 讚"转 讻诪讜 砖驻讬专砖"讬 砖讛诐 驻讜专砖讬谉 诇注砖讜转 注讘讬专讛 砖注讚讬讬谉 诇讗 谞注砖讬转 讜诇讗 谞讘专讗 讛拽讟讬讙讜专 讘讗讜转讛 砖注讛 讬讛讬讜 爪专讻讬讛谉 讜讻讜' 讜讚讜拽:


诇讗 转专转讞 讜诇讗 转讞讟讗. 诇讗 讛讜爪专讱 讗诇讬讛讜 讝讻讜专 诇讟讜讘 诇讛讝讛讬专讜 砖诇讗 讬转讻注住 讻讬 讞诪讜专 诪讗讚 注讜谉 讛讻注住 讻诪"砖 讘谞讚专讬诐 讚祝 讻"讘 讜讘讝讛专 驻' 转爪讜讛 讛驻诇讬讙讜 诪讗讚. 专拽 讻讜谞转讜 讗驻讬诇讜 讻注住 砖谞专讗讛 诇砖"砖 讻诪讜 诇讻注讜住 注诐 转诇诪讬讚 砖诇讗 诇诪讚 讻讛讜讙谉 讙诐 讝讛 讜讻讬讜爪讗 讘讜 诇讗 讬讻注讜住 讜讝"砖 讜诇讗 转讞讟讗 讚讗诇讜 讻注住 诪诪砖 讛讜讗 驻砖注 专讘 讜诇讗 讛讜诇"诇 讜诇讗 转讞讟讗 讜讻谉 讛讝讛讬专 专讘讬谞讜 讛讗专"讬 讝爪"诇 诇诪讛专讞"讜 讝诇讛"讛 砖诇讗 讬讻注讜住 注诐 讗讞讬讜 讘注谞讬谉 讛诇讬诪讜讚. 讜讻谉 诇讗 转专讜讬 讛讬讬谞讜 讗驻讬诇讜 诇讻讘讜讚 砖讘转 讜讬"讟 讜驻砖讜讟. 讗"谞 诪讛 砖讗诪专 诇讗 转专转讞 讛讬讬谞讜 讗驻讬诇讜 讛转讞诇转 讻注住 讜讻谉 诇讗 转专讜讬 讛转讞诇转 砖讻专讜转 讻讬 讻注住 诪诪砖 讜砖讻专讜转 诪诪砖 诇讗 讗爪讟专讬讱 诇讛讝讛讬专讜 讻讬 讛讬讛 谞砖诪专 讜讚讗讬:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

转讜住' 讚"讛 讛讗 讚讗讚讻专 讘转专 砖讜诪注 转驻诇讛. 讜讝"诇 讗讝 讜讚讗讬 诪讞讝讬专讬谉 讗讜转讜 诪讬讛讜 讗诐 诇讗 注拽专 专讙诇讬讜 讗讬谞讜 爪专讬讱 诇讞讝讜专 诇专讗砖 讜诇讗 诇讘专讻转 讛砖谞讬诐 讗诇讗 讞讜讝专 诇砖讜诪注 转驻诇讛 注讻"诇. 砖讬讟转 讛转讜住' 讛讬讗 砖讗诐 砖讻讞 诇讜诪专 砖讗诇讛 讘讘专讻转 讛砖谞讬诐 讜谞讝讻专 拽讜讚诐 砖注拽专 讗转 专讙诇讬讜 讚讞讜讝专 讜讗讜诪专讛 讘砖讜诪注 转驻诇讛, 讜讻谉 讻转讘 讛专讗"砖 (住讬' 讬"讚) 讘砖诐 专讘讬谞讜 讞谞谞讗诇. 讗诪谞诐 注讬讬谉 讘讚讘专讬 讛专诪讘"诐 (驻"讬 诪讛诇' 转驻诇讛 讛"讟) 砖讻转讘 讜讝"诇 诪讬 砖砖讻讞 砖讗诇讛 讘讘专讻转 讛砖谞讬诐 讗诐 谞讝讻专 拽讜讚诐 砖讜诪注 转驻诇讛 砖讜讗诇 讗转 讛讙砖诪讬诐 讘砖讜诪注 转驻诇讛 讜讗诐 讗讞专 砖讘讬专讱 砖讜诪注 转驻诇讛 讞讜讝专 诇讘专讻转 讛砖谞讬诐 注讻"诇, 讜爪"讘 讘讬住讜讚 驻诇讜讙转转诐.
讜谞专讗讛 讚诇砖讬讟转 讛转讜住' 讜专"讞 讘拽砖转 讜转谉 讟诇 讜诪讟专 讗讬谞讛 讗诇讗 讘拽砖讛 讘注诇诪讗, 讜讗讬谞讛 讞诇拽 诪注爪诐 讟讜驻住 讛讘专讻讛 讚讘专讻转 讛砖谞讬诐, 讜诪砖讜"讛 讗诐 砖讻讞 诇讗讜诪专讛 讘讘专讻转 讛砖谞讬诐 讜谞讝讻专 拽讜讚诐 砖讜诪注 转驻诇讛 讗讜诪专讛 讘讘专讻转 砖讜诪注 转驻诇讛, 讜讻谉 讻砖谞讝讻专 讗讞专 砖讜诪注 转驻诇讛 拽讜讚诐 砖注拽专 讗转 专讙诇讬讜 讞讜讝专 诇砖讜诪注 转驻诇讛 讜讗讬谞讛 讞讜讝专 诇讘专讻转 讛砖谞讬诐, 砖讛专讬 讗驻讬诇讜 讻砖砖讻讞 诇讜诪专 讜转谉 讟诇 讜诪讟专 拽讬讬诐 讗转 注爪诐 讘专讻转 讛砖谞讬诐. 诪砖讗"讻 讛专诪讘"诐 住讜讘专 讚讘拽砖转 讛讙砖诪讬诐 讛讜讬讗 讞诇拽 诪注爪诐 讟讜驻住 讜诪讟讘注 讛讘专讻讛 讚讘专讻转 讛砖谞讬诐 讗诇讗 砖讗诐 讬讻讜诇 诇拽讬讬诪讛 讘转讜专转 讘拽砖讛 讘注诇诪讗 讘讘专讻转 砖讜诪注 转驻诇讛 诇讗 转讬拽谞讜 砖讬讞讝讜专 诇讘专讻转 讛砖谞讬诐, 讜诇驻讬讻讱 讻砖谞讝讻专 拽讜讚诐 砖讜诪注 转驻诇讛 讗注"驻 砖诇讗 讗诪专 讘专讻转 讛砖谞讬诐 讻转讬拽讜谞讛 讗"爪 诇讞讝讜专, 讚诇讗 讞诇 注诇讬讜 讞讬讜讘 讞讝专讛 诪砖讜诐 砖讬拽讬讬诐 注讻"驻 讘拽砖转 讛讙砖诪讬诐 讻拽讬讜诐 讘驻"注 讘讘专讻转 砖讜诪注 转驻诇讛. 讗诪谞诐 讗诐 谞讝讻专 诇讗讞专 砖讜诪注 转驻诇讛 讗讝讬 讞讜讝专 诇讘专讻转 讛砖谞讬诐 诪砖讜诐 砖讞诇 注诇讬讜 讚讬谉 讞讝专讛, 讚诪讗讞专 砖诇讗 拽讬讬诐 讘拽砖转 讛讙砖诪讬诐 讘砖讜诪注 转驻诇讛 讜诇讗 讗诪专 讘专讻转 讛砖谞讬诐 讻转讬拽讜谞讛 讞诇 注诇讬讜 讚讬谉 讞讝专讛, 讜讻砖讞讜讝专 讞讜讝专 诇注讬拽专 讛讘专讻讛 讜诇讗 诇砖讜诪注 转驻诇讛 诪砖讜诐 讚讗诪专讬转 讜转谉 讟诇 讜诪讟专 讘砖讜诪注 转驻诇讛 诪讜注讬诇讛 专拽 讘讚讬注讘讚 讻讘拽砖讛 讘驻"注, 讜讚讬谉 讞讝专讛 诇讗 讞诇 讗诇讗 注诇 注讬拽专 讛拽讬讜诐 讚讘拽砖转 讛讙砖诪讬诐 讻讞诇拽 诪注讬拽专 讛诪讟讘注 讚讘专讻转 讛砖谞讬诐.
讜讛讙专"讞 讝爪"诇 讗诪专 讚讗诐 讗' 砖讻讞 诇讜诪专 讜转谉 讟诇 讜诪讟专 讘转驻诇转 诪谞讞讛 讘注专讘 砖讘转, 讛讚讬谉 讛讜讗 讚诪转驻诇诇 注专讘讬转 砖转讬诐, 讜讗注"驻 讚讘注专讘讬转 讚砖讘转 诇讗 讬讝讻讬专 讟诇 讜诪讟专, 诪砖讜诐 讚讘拽砖转 讛讙砖诪讬诐 讞诇讛 讻讞诇拽 诪注爪诐 讛讘专讻讛 讚讘专讻转 讛砖谞讬诐, 讜讻砖讗讬谞讜 讗讜诪专 讜转谉 讟诇 讜诪讟专 讛专讬讛讜 诪砖谞讛 诪诪讟讘注 砖讟讘注讜 讞讻诪讬诐 讜讻讗讬诇讜 诇讗 讛转驻诇诇 讻诇诇. 讜诪砖讜"讛 讞讬讬讘 诇讛转驻诇诇 注专讘讬转 讘砖讘转 砖转讬诐 讻讚讬 诇讛砖诇讬诐 讛转驻诇讛 砖诇 讞讜诇44. 讜讬砖 诇讛注讬专 注诇 讚讘专讬 讛讙专"讞 讝爪"诇 讚拽讬讬"诇 砖讗诐 砖讻讞 诇讜诪专 讜转谉 讟诇 讜诪讟专 讘讘专讻转 讛砖谞讬诐 讜谞讝讻专 拽讜讚诐 砖讜诪注 转驻诇讛 砖讗讬谞讜 讞讜讝专 诇讘专讻转 讛砖谞讬诐 讗诇讗 讗讜诪专讛 讘砖讜诪注 转驻诇讛 讜诪砖诪注 讚讜转谉 讟诇 讜诪讟专 讛讜讬讗 讞讬讜讘 砖讗诇讛 讘注诇诪讗 讜讗讬谞讛 讞诇拽 诪注爪诐 讟讜驻住 讛讘专讻讛 讚讘专讻转 讛砖谞讬诐, 讜讗"讻 讗诐 砖讻讞 诇讜诪专 讜转谉 讟诇 讜诪讟专 讘诪谞讞讛 讘注专讘 砖讘转 讛讜讬 讻讗讬诇讜 砖讻讞 讛讝讻专讛 讘注诇诪讗 讜诪"诪 拽讬讬诐 诪爪讜转 转驻诇讛 讻转讬拽讜谞讛, 讜讗"讻 诪讚讜注 爪专讬讱 诇讛转驻诇诇 注专讘讬转 砖转讬诐. 讜讚讜诪讛 诇讚讬谉 诪讬 砖砖讻讞 讬注诇讛 讜讬讘讜讗 讘诪谞讞讛 讘专"讞 讚诇砖讬讟转 专讘讬谞讜 讬讛讜讚讛 (转讜住' 讻讜 讘 讚"讛 讟注讛) 讗讬谞讜 诪转驻诇诇 注专讘讬转 砖转讬诐 讚讗讬谞讜 诪专讜讬讞 讻诇讜诐 讚讗注"驻 砖砖讻讞 讬注诇讛 讜讬讘讜讗 诪"诪 讬爪讗 诪爪讜转 转驻诇讛, 讜专拽 讞住专 诇讜 讛拽讬讜诐 讚讛讝讻专转 专"讞 讘注诇诪讗, 讜讗讬谞讜 讬讻讜诇 诇讜诪专 讬注诇讛 讜讬讘讜讗 讘诪讜爪讗讬 专讗砖 讞讜讚砖. 讜讛"讛 讗讬 砖讗诇转 讛讙砖诪讬诐 讛讜讬 砖讗诇讛 讘注诇诪讗 讜讗讬谞讛 讞诇拽 诪注爪诐 讛讘专讻讛 讚讘专讻转 讛砖谞讬诐 诪讚讜注 爪专讬讱 诇讛转驻诇诇 注专讘讬转 砖转讬诐.
讘专诐 诇驻讬诪砖"谞 讘砖讬讟转 讛专诪讘"诐 谞专讗讛 诇讬讬砖讘 讚讘专讬 讛讙专"讞 讝爪"诇, 讚讬"诇 讚讘讗诪转 砖讗诇转 讛讙砖诪讬诐 诪讛讜讜讛 讞诇拽 诪注爪诐 讟讜驻住 讛讘专讻讛 讚讘专讻转 讛砖谞讬诐. 讗诇讗 砖转讬拽谞讜 讚讗诐 砖讻讞 讜转谉 讟诇 讜诪讟专 讘讘专讻转 讛砖谞讬诐 讜谞讝讻专 诇驻谞讬 砖讜诪注 转驻诇讛 讚讬讻讜诇 诇讜诪专讛 讘砖讜诪注 转驻诇讛 诇拽讬讬诐 拽讬讜诐 砖讗诇讛 讘注诇诪讗 讜专拽 讗诐 砖讻讞 诇讜诪专 讜转谉 讟诇 讜诪讟专 诇讙诪专讬 讞诇 讚讬谉 诇讞讝讜专 诇专讗砖. 讜诪砖讜"讛 砖驻讬专 驻住拽 讛讙专"讞 讝爪"诇 讚讗诐 砖讻讞 讘诪谞讞讛 讘注专讘 砖讘转 诇讜诪专 讜转谉 讜诪讟专 讚诪转驻诇诇 注专讘讬转 砖转讬诐.
转讜住' 讚"讛 讟注讛. 讘讘讬讗讜专 讚讘专讬讛诐 注讬讬谉 诇注讬诇 讘砖讬注讜专讬诐 诇讚祝 讻"讜 注"讘 讘转讜住' 讚"讛 讟注讛.
讙诪'. 讜讝"诇 专' 讗诇讬注讝专 讗讜诪专 讛注讜砖讛 转驻诇转讜 拽讘注 讜讻讜' 诪讗讬 拽讘注 讗"专 讬注拽讘 讘专 讗讬讚讬 讗诪专 专讘讬 讗讜砖注讬讛 讻诇 砖转驻诇转讜 讚讜诪讛 注诇讬讜 讻诪砖讜讬 注讻"诇. 讜注讬讬谉 讘专砖"讬 (讚"讛 讻诪砖讜讬) 讜讝"诇 讜讛讬讬谞讜 诇砖讜谉 拽讘注 讞讜拽 拽讘讜注 注诇讬 诇讛转驻诇诇 讜爪专讬讱 讗谞讬 诇爪讗转 讬讚讬 讞讜讘转讬 注讻"诇, 讜诇讻讗讜专讛 爪"注 讚诪讛讜 讛讞住专讜谉 讘讝讛 砖诪转驻诇诇 诇爪讗转 讬讚讬 讞讜讘转 转驻诇讛 讛诪讜讟诇转 注诇讬讜, 讜讛专讬 讘讻诇 讛诪爪讜讜转 讗诪专讬谞谉 砖讬注砖讛 讛诪爪讜讛 诪讞诪转 讞讜讘讛 讛诪讜讟诇 注诇讬讜, 讜讻诪讘讜讗专 讘讚讘专讬 专砖"讬 讘诪住' 专讗砖 讛砖谞讛 (讚祝 讻讞. 讚"讛 诪爪讜讜转) 讜讝"诇 诪爪讜讜转 诇讗 诇讬讛谞讜转 谞讬转谞讜 诇讬砖专讗诇 诇讛讬讜转 拽讬讜诪诐 诇讛诐 讛谞讗讛 讗诇讗 诇注讜诇 注诇 爪讜讗专讬讛诐 谞讬转谞讜 注讻"诇, 讜诪砖诪注 砖爪专讬讱 诇拽讬讬诐 诪爪讜讜转 诪讞诪转 讛讞讬讜讘 讛诪讜讟诇 注诇 讛讙讘专讗, 讜诪讗讬 砖谞讗 转驻诇讛 诪砖讗专 诪爪讜讜转 砖讘转讜专讛.
讜谞专讗讛 讚砖讗谞讬 转驻诇讛 诪砖讗专 诪爪讜讜转 诪砖讜诐 讚转驻诇讛 专讞诪讬 讛讬讗, 讜诪砖讜"讛 爪专讬讱 诇讛转驻诇诇讛 讘转讜专转 转讞谞讜谞讬诐 诇驻谞讬 讛诪拽讜诐. 讜诇驻讬"讝 诪讚讜拽讚拽 诇砖讜谉 讛诪砖谞讛 讘讗讘讜转 (驻"讘 诪讬"讙) "专讘讬 砖诪注讜谉 讗讜诪专 讛讜讬 讝讛讬专 讘拽专讬讗转 砖诪注 讜讘转驻诇讛 讜讻砖讗转讛 诪转驻诇诇 讗诇 转注砖 转驻诇转讱 拽讘注 讗诇讗 专讞诪讬诐 讜转讞谞讜谞讬诐 诇驻谞讬 讛诪拽讜诐", 讜讬砖 诇讚拽讚拽 讚专拽 诇讙讘讬 转驻诇讛 讗诪专讬谞谉 "讗诇 转注砖 转驻诇转讱 拽讘注" 讜诇讗 诇讙讘讬 拽专讬讗转 砖诪注 讚转谞讬 讘讛讚讬 转驻诇讛, 讜注"讻 讚讞诇讜拽讬诐 讛诐 诪讛讚讚讬, 讚诇讙讘讬 拽"砖 爪专讬讱 诇拽专讜转讛 讘转讜专转 拽讘注 讚讛讬讬谞讜 讻讚讬 诇爪讗转 讬讚讬 讞讜讘转 拽"砖 讛诪讜讟诇转 注诇讬讜, 诪砖讗"讻 讘转驻诇讛 讚爪专讬讱 诇讛转驻诇诇 讘转讜专转 转讞谞讜谞讬诐 讜专讞诪讬诐. 讜诇驻讬"讝 讬"诇 讚诇讬讻讗 讘转驻诇讛 讚讬谉 讻讜讜谞讛 诇爪讗转 讬讚讬 讞讜讘转讜, 讜讻谉 诪讘讜讗专 诪讚讘专讬 讛专诪讘"诐 (驻"讚 诪讛诇' 转驻诇讛 讛诇' 讟"讝) 讜讝"诇 讻讬爪讚 讛讬讗 讛讻讜讜谞讛 砖讬驻谞讛 讗转 诇讘讜 诪讻诇 讛诪讞砖讘讜转 讜讬专讗讛 注爪诪讜 讻讗讬诇讜 讛讜讗 注讜诪讚 诇驻谞讬 讛砖讻讬谞讛 注讻"诇, 讜诪砖诪注 讚讚讬谉 讻讜讜谞讛 讘转驻诇讛 讛讜讗 砖爪专讬讱 诇讻讜讜谉 砖讛讜讗 注讜诪讚 诇驻谞讬 讛砖讻讬谞讛 讜诪转驻诇诇, 讗讱 讗讬谉 讘转驻诇讛 讚讬谉 砖爪专讬讱 诇讻讜讜谉 诇爪讗转 讬讚讬 讞讜讘转 转驻诇讛45.
讜谞专讗讛 诇讛讜住讬祝 讚转驻诇讛 砖讗谞讬 诪砖讗专 诪爪讜讜转, 讚讘砖讗专 诪爪讜讜转 讞诇讜转 砖诐 诪注砖讛 诪爪讜讛 讞诇 诪讞诪转 讛讞讬讜讘 砖诪讜讟诇 注诇 讛讙讘专讗 诇拽讬讬诐 讗转 讛诪爪讜讛. 诪砖讗"讻 诇讙讘讬 转驻诇讛 讚转驻诇讛 诪讛讜讜讛 诪注砖讛 诪爪讜讛 诪爪讚 注爪诐 讛讞驻爪讗 砖诇 讛转驻诇讛 讜讗讬谞讜 转诇讜讬 讘讞讬讜讘 讛讙讘专讗. 讜谞驻拽"诪 讚讘砖讗专 诪爪讜讜转 讗诐 讻讘专 拽讬讬诐 讗转 讛诪爪讜讛 讜驻拽注 诪注诇讬讜 讛讞讬讜讘 砖讜讘 讗讬谉 注诇 讛诪注砖讛 砖注讜砖讛 讞诇讜转 砖诐 诪注砖讛 诪爪讜讛 诪砖讜诐 讚讻讘专 谞转拽讬讬诪讛 讞讜讘转讜. 诪砖讗"讻 讘转驻诇讛 讗祝 讗诐 讻讘专 拽讬讬诐 讛讙讘专讗 讗转 讞讜讘转 讛转驻诇讛 讛诪讜讟诇转 注诇讬讜 诪"诪 讞诇 注诇 转驻诇转讜 讞诇讜转 砖诐 诪注砖讛 诪爪讜讛, 讚注爪诐 讛讞驻爪讗 砖诇 转驻诇转 专讞诪讬诐 讞诇 讘讬讛 讞诇讜转 砖诐 诪注砖讛 诪爪讜讛. 讜注驻讬"讝 讬砖 诇讘讗专 讗转 讚讘专讬 讛讙诪' (讚祝 讻:) 讚谞砖讬诐 讞讬讬讘讜转 讘转驻诇讛 讗注"驻 砖讛讬讗 诪"注 砖讛讝诪谉 讙专诪讗 诪讻讬讜谉 讚专讞诪讬 谞讬谞讛讜, 讚谞砖讬诐 驻讟讜专讜转 诪诪爪讜转 注砖讛 砖讛讝诪谉 讙专诪讗 砖讞诇 讘讛谉 讞诇讜转 砖诐 诪爪讜讛 诪讞诪转 讛讞讬讜讘 讛诪讜讟诇 注诇 讛讙讘专讗, 诪砖讗"讻 讘转驻诇讛 讚讞诇 讘讛 讞诇讜转 砖诐 诪注砖讛 诪爪讜讛 诪讞诪转 讛讞驻爪讗 砖诇 讛转驻诇讛 注爪诪讛 讚讛讜讬 讞驻爪讗 砖诇 专讞诪讬诐. 讜注驻讬"讝 谞诪讬 诪讘讜讗专 讛讬讟讘 讛讟注诐 砖讞诇 讘转驻诇讛 讚讬谉 转砖诇讜诪讬谉 诪砖讗"讻 讘砖讗专 诪爪讜讜转 讛转诇讜讬讬诐 讘讝诪谉 讚诇讬讻讗 讘讛诐 转砖诇讜诪讬谉, 讚讘砖讗专 讛诪爪讜讜转 讞诇讜转 砖诐 诪注砖讛 诪爪讜讛 转诇讜讬 讘讞讬讜讘, 讜诪砖注讘专 讝诪谉 讛讞讬讜讘 讜驻拽注 讛讞讬讜讘 砖讜讘 诇讗 讞诇 注诇 讛诪注砖讛 讚讬谉 诪注砖讛 诪爪讜讛 讜诇讗 砖讬讬讱 讘讜 转砖诇讜诪讬谉. 诪砖讗"讻 讘转驻诇讛 讚讞诇 讘讛 转诪讬讚 讞诇讜转 砖诐 诪注砖讛 诪爪讜讛 诪讞诪转 注爪诐 讛讞驻爪讗 砖诇讛, 讜诪砖讜"讛 砖驻讬专 讗讬转 诇讛 转砖诇讜诪讬谉.
44 注讬讬谉 讘讞讬讚讜砖讬 讛讙专"讞 注诇 讛砖"住 讘注谞讬谉 讟诇 讜诪讟专.
45 讜注讬讬谉 讘讞讬讚讜砖讬 专讘讬谞讜 讞讬讬诐 讛诇讜讬 注诇 讛专诪讘"诐 驻"讚 诪讛诇' 转驻诇讛 讛"讗 讚谞拽讟 讚讞诇 讚讬谉 诪爪"讻 讘转驻诇讛.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2012), 讘讗讚讬讘讜转 住驻专讬讗, 讘专讬砖讬讜谉 CC BY-NC.

